Τετάρτη, Μάιος 05, 2021\nΚΑΡΝΑΒΑΛΙ: Ολα τα άρθρα και οι ειδήσεις από όλην την ΕΛΛΑΔΑ & τον Κόσμο, διάβασε περισσότερα !!!\nΑναβίωσε το αποκριάτικο «μπουρανί» του Τυρνάβου\nΤο έθιμο του φαλλού, οι βωμολοχίες και τα πειράγματα σήμερα είχαν την τιμητική τους\nΑναβίωσε το ξακουστό αποκριάτικο έθιμο του Τυρνάβου, το γνωστό «μπουρανί» σήμερα Καθαρά Δευτέρα.\nΤο έθιμο του φαλλού, οι βωμολοχίες και τα πειράγματα σήμερα είχαν την τιμητική τους και μια ανεπανάληπτη ατμόσφαιρα χαράς και κεφιού γέμισε τους συμμετέχοντες.\nΟι κάτοικοι βρέθηκαν στο εξωκλήσι του Προφήτη Ηλία στα βόρεια της πόλης, όπου έγινε και η έναρξη του εθίμου, σύμφωνα με ανταπόκριση του Αθηναϊκού-Μακεδονικού Πρακτορείου Ειδήσεων.\nΤο «μπουρανί» πηγαίνει αρκετά χρόνια πίσω στα χρόνια της τουρκοκρατίας και σήμαινε λαχανόρυζο ή σπανακόρυζο. Τα υλικά του εδέσματος ήταν το σπανάκι, ρύζι, τσουκνίδα έντερο μαζί με ξύδι και χωρίς καθόλου λάδι.\nΜικροί και μεγάλοι, άνδρες και γυναίκες και φέτος συναντήθηκαν στον Τύρναβο για να διασκεδάσουν, να πιουν τσίπουρο και να τιμήσουν ένα έθιμο εκατοντάδων χρόνων που έχει τις ρίζες του στα διονυσιακά έθιμα και έχει συνδεθεί με τον ερχομό της Άνοιξης και την γονιμότητα της γης.\nΉδη από χθες οι αποκριάτικες εκδηλώσεις και η μεγάλη παρέλαση των αρμάτων που έγιναν στο Τύρναβο χάρισαν κέφι στους χιλιάδες επισκέπτες από όλη την Ελλάδα, με τους μπουρανίτες που βρέθηκαν στο τέλος της παρέλασης να κλέβουν την παράσταση καλώντας το κόσμο να συμμετέχει στις σημερινές εκδηλώσεις αναβίωσης του εθίμου.\nΚαρναβαλικό άρμα έπεσε πάνω σε θεατές στο Ρίο\nΤραυματίστηκαν 20 άνθρωποι κατά την έναρξη της φαντασμαγορικής παρέλασης\nΤουλάχιστον 20 άνθρωποι τραυματίστηκαν, όταν τους παρέσυρε ένα ελαττωματικό άρμα κατά την έναρξη της φαντασμαγορικής παρέλασης των καλύτερων σχολών σάμπα του\nστο περίφημο σαμπαδρόμιο της μεγαλούπολης της Βραζιλίας, έγινε σήμερα γνωστό από τους διοργανωτές.\nΗ ολονύχτια παρέλαση δεν αναβλήθηκε μετά το ατύχημα και οι έξι από τις καλύτερες σχολές σάμπα της πόλης συνέχισαν να προσφέρουν θέαμα.\nΚάθε χρόνο άλλωστε δαπανώνται εκατομμύρια δολάρια προκειμένου να συναγωνιστούν για τον τίτλο του πρωταθλητή του καρναβαλιού και χιλιάδες χορευτές διασχίζουν, χορεύοντας ξέφρενα, την λεωφόρου μήκους 700 μέτρων.\nΤο τεράστιο άρμα, βάρους τριών τόνων, της ομάδας Paraiso de Tuiuti εξετράπη της πορείας του, καθώς έστριβε για να πάρει θέση στο σαμπαδρόμιο, μόλις είχε ξεκινήσει η εκδήλωση χθες το βράδυ. Καθώς οι χειριστές του προσπάθησαν να το επαναφέρουν, κατέληξε πάνω σε μια ομάδα θεατών.\nΟι διοργανωτές είπαν ότι 20 άνθρωποι τραυματίστηκαν και 8 διακομίστηκαν σε νοσοκομεία, τρεις εξ αυτών έχουν τραυματιστεί σοβαρά. Μια γυναίκα υπέστη κατάγματα και στα δύο της πόδια και παραμένει στο νοσοκομείο.\nΣύμφωνα με τα πρώτα στοιχεία της έρευνας, το άρμα είχε μηχανικό πρόβλημα.\nΟ Ερντογάν ντυμένος… νύφη στο καρναβάλι της Μυτιλήνης\n«SULTAN- ΕΡΝΤΟΓΑΝ, YOK-IMIA, YOK-ΑΙΓΑΙΟ» - Δείτε τις φωτογραφίες\nΤο καρναβάλι της\nπεριλάμβανε και τον πρόεδρο της Τουρκίας Ρετζέπ Ταγίπ Ερντογάν.\nΠάνω σε όχημα του δήμου Λέσβου ήταν ο\nντυμένος νύφη των Ιμίων, με σαφή μηνύματα προς τους γείτονες για το Αιγαίο και τα Ίμια.\nΣτην ταμπέλα του άρματος, όπως μεταδίδει το lesvospost.com, έγραφε «SULTAN- ΕΡΝΤΟΓΑΝ, YOK-IMIA, YOK-ΑΙΓΑΙΟ» ενώ στο κεφάλι του έγραφε «Η νυφούλα των Ιμίων».\nΑποκριάτικος περίπατος στο ιστορικό κέντρο της Αθήνας\nΣτον Λόφο του Φιλοπάππου κορυφώνονται αύριο οι εκδηλώσεις στην πρωτεύουσα\nΜεγάλη παρέλαση καρναβαλιστών διοργάνωσε σήμερα ο δήμος Αθηναίων στο ιστορικό κέντρο της πόλης με τη συνοδεία οργάνων, χορών και τραγουδιών από τις Μορφές Έκφρασης. Οι εκδηλώσεις ξεκίνησαν από το σταθμό του Μετρό στην Ακρόπολη και ακολουθώντας τη διαδρομή Mετρό Ακροπόλεως, Σέλλεϋ, Βύρωνος, πλατεία αγίας Αικατερίνης, πλατεία Φιλομούσου Εταιρείας, Κυδαθηναίων, Αδριανουπόλεως, Τριπόδων, Φλέσσα, Λυσίου, Μάρκου Αυρηλίου, Αδριανού, οι καρναβαλιστες, με χορό και τραγούδι, κατέληξαν στην πλατεία Μοναστηρακίου.\nΕπίσης στο πλαίσιο εορτασμού της Παγκόσμιας Ημέρας Ξεναγού, ξεκίνησε από την περιοχή της Ακρόπολης και γύρω από την Πλάκα, το 7ο Κυνήγι Θησαυρού, σε συνεργασία με το Σωματείο Ελλήνων Ξεναγών.\nΟι φετινές εκδηλώσεις κορυφώνονται την Καθαρά Δευτέρα στο Λόφο του Φιλοπάππου, με τη Φιλαρμονική Ορχήστρα και το Εργαστήρι Ελληνικής Μουσικής του Δήμου Αθηναίων.\nΗ βροχή δεν πτοεί τους καρναβαλιστές της Πάτρας\nΚέφι και χορός στο Πατρινό Καρναβάλι\nΣε καρναβαλικούς ρυθμούς βρίσκεται η Πάτρα, όπου στο κέντρο της πόλης βρίσκεται σε εξέλιξη η μεγάλη παρέλαση. Η βροχή δεν πτόησε τους χιλιάδες καρναβαλιστές, που παρελαύνουν μαζί με τις κατασκευές τους σε κλίμα χαράς και ενθουσιασμού. Η βροχή δεν πτόησε ούτε τους χιλιάδες επισκέπτες, που προφυλαγμένοι κάτω από τις στοές των πεζοδρομίων της οδού Κορίνθου, παρακολουθούν την παρέλαση και συμμετέχουν ενεργά στην μεγάλη γιορτή της Πάτρας.\nΗ παρέλαση ξεκίνησε με τη δημοτική μουσική και τον βασιλιά καρνάβαλο και ακολούθησαν η βασίλισσα με την συνοδεία της, καθώς και τα υπόλοιπα άρματα του καρναβαλικού εργαστηρίου του Δήμου Πατρέων, ενώ το πρώτο μέρος της παρέλασης έκλεισε με τους συλλόγους.\nΣτην συνέχεια την σκυτάλη πήραν τα πληρώματα του «κρυμμένου θησαυρού» με τους περίπου 30.000 καρναβαλιστές, όπως περιγράφει το ΑΜΠΕ. Πολλά από τα πληρώματα έχουν τις δικές τους καρναβαλικές κατασκευές, τα δικά τους άρματα και τις ευφάνταστες και πρωτότυπες στολές τους.\nΗ καρναβαλική παρέλαση αναμένεται να ολοκληρωθεί περίπου στις 18:30 το απόγευμα με τους συλλόγους των σοκολατοριχτών, οι οποίοι τηρούν κάθε χρόνο το έθιμο του σοκολατοπολέμου.\nΜΕ 126 ΠΛΗΡΩΜΑΤΑ\nΠάνω από 30.000 καρναβαλιστές στην νυχτερινή παρέλαση της Πάτρας\nΠερισσότεροι από 30.000 καρναβαλιστές, οι οποίοι συμμετέχουν στην αποψινή «ποδαράτη» παρέλαση, έχουν πλημμυρίσει το κέντρο της Πάτρας.\nΗ παρέλαση ξεκίνησε λίγο μετά τις 18:30 και στην κορυφή βρισκόταν ο βασιλιάς καρνάβαλος. Ακολουθούσαν το άρμα της βασίλισσας που φέτος είναι η 'Αντρια Παναγιωτοπούλου, καθώς και τα υπόλοιπα καρναβαλικά άρματα του δήμου.\nΣτην συνέχεια την σκυτάλη πήραν τα μέλη των 126 πληρωμάτων του «κρυμμένου θησαυρού». Πολύχρωμες και πρωτότυπες στολές που χαρακτηρίζονται από φαντασία, ανατροπή και ευρηματικότητα, αντλούν τα θέματά τους τόσο από την πολιτική, όσο και από την καθημερινότητα.\nΟι καρναβαλιστές, με τους δικούς τους φωτισμούς στις στολές τους και τα καπέλα τους, προσφέρουν ένα φαντασμαγορικό θέαμα, δίνοντας μεγαλοπρέπεια στην τελευταία νύχτα του πατρινού καρναβαλιού του 2017.\nΠαράλληλα, τα πεζοδρόμια της οδού Κορίνθου, όπως και η πλατεία Γεωργίου, έχουν κατακλυστεί από κόσμο που παρακολουθεί την παρέλαση και συμμετέχει στην μεγάλη γιορτή της πόλης, αφού οι καρναβαλιστές έχουν καταφέρει με τον δικό τους τρόπο, να τους παρασύρουν στους ρυθμούς της χαράς και του κεφιού.\nΗ γιορτή και η καρναβαλική διασκέδαση θα συνεχιστεί όλη τη νύχτα στην Πάτρα, ενώ οι εκδηλώσεις θα ολοκληρωθούν αύριο με την μεγάλη καρναβαλική παρέλαση, η οποία θα ξεκινήσει στις 14:00 και την τελετή λήξης που θα πραγματοποιηθεί στις 21:00, στο μόλο της Αγίου Νικολάου\nΗΜΕΡΗΣΙΑ On Line"Η" Online 25/2 19:49\n«Οδός Αγαλμάτων» κατά του ρατσισμού στη Λαμία\nΤα δρώμενα πραγματοποιήθηκαν με συμμετοχή μαθητών στο κέντρο της πόλης\nΤο «Κινηματογραφικό Καρναβάλι Λαμίας 2017» συνεχίζεται σήμερα Σάββατο σειρά είχε η «Οδός Αγαλμάτων»\nΤου ανταποκριτή μας από το lamiareport.gr\nΑπό νωρίς το πρωί, η οδός Ρήγα Φεραίου στο κέντρο της πόλης γέμισε με αγάλματα. Πρωτότυποι αυτοσχεδιασμοί, παντομίμες! Μοναδικές στιγμές στο Θέατρο Δρόμου.\nΜαθητές και νέα παιδιά, συμμετείχαν και φέτος στην Οδό Αγαλμάτων με ιδέες που γεννούσαν προβληματισμούς! Είναι πολύ σημαντικό να σου υπενθυμίζουν τα ίδια τα παιδιά αυτής της πόλης ότι ο κόσμος μας δεν είναι αγγελικά φτιαγμένος και ότι ο Ρατσισμός\nκυριαρχεί μεταξύ των ανθρώπων!\nΗ διαφορετικότητα του άλλου πρέπει να γίνετε σεβαστή, όπως και να έχει, είτε μας αρέσει είτε όχι. Τι σημασία έχει αν η άλλ η είναι χοντρή, κοντή ή χαζή; Σημασία έχει να δίνουμε βάση στην ψυχή του κάθε ανθρώπου και να μην τον κρίνουμε από την εξωτερική του εμφάνιση!\nΕπίσης πολλά παιδιά συμμετείχαν με ιδέες γεννημένες από τις κακουχίες των ταλαιπωρημένων προσφύγων! Μας υπενθύμισαν ότι ο πόλεμος στη χώρα τους είναι αρκετός λόγος για να συμπονέσουμε και να συμπαρασταθούμε στους ανθρώπους που έφτασαν στη χώρα μας...Ας συμπεριφερθούμε όλοι μας πιο ανθρωπιστικά! Η καλοσύνη δεν έκανε ποτέ κακό...\nΠερισσότερα νέα για τη Στερεά Ελλάδα στο lamiareport.gr\nΒγήκαν στο δρόμο τα αποκριάτικα… «μπουλούκια» στη Λάρισα\nΣτην πόλη δεν υπήρξe Καρνάβαλος με άρματα, αλλά θίασοι μεταμφιεσμένων\nΣε ρυθμούς αποκριάς κινήθηκε η Λάρισα σήμερα Σάββατο, όπου «μπουλούκια» μεταμφιεσμένων τριγύρισαν στην πόλη και αναβίωσαν παραδοσιακά έθιμα από κάθε γωνιά της Ελλάδας.\nΣτη Λάρισα δεν υπήρξε Καρνάβαλος και παρέλαση με άρματα, αλλά θίασοι μεταμφιεσμένων, τα περίφημα μπουλούκια, που τα συνόδευσαν μουσικοί με γκάιντες, νταούλια, κλαρίνα, κιθάρες και βιολιά, ξεσηκώνοντας την πόλη με τα τραγούδια τους, τους αστεϊσμούς και τις αθυροστομίες τους.\nΤα μπουλούκια πορευτήκαν το πρωί του Σαββάτου, στο κέντρο της πόλης με τη συνοδεία παραδοσιακών οργάνων και κατέληξαν λίγο μετά τις 13:30 στην κεντρική πλατεία της πόλης, όπου στήθηκε ένα μεγάλο παραδοσιακό αποκριάτικο γλέντι, όπως μπορείτε να δείτε στα βίντεο και τις φωτογραφίες του onlarissa.gr ενώ παρουσιάστηκαν χοροί και αναπαραστατικά έθιμα (η απαγωγή της νύφης, γαϊτανάκι, καμήλα κ.λπ).\nΌπως μετέδωσε το Αθηναϊκό\nΠρακτορείο, σε μια πλευρά της πόλης από νωρίς το πρωί στήθηκε ένας παραδοσιακός γάμος με έντονο αποκριάτικο και χιουμοριστικό στοιχείο. «Στολίσαμε τη νύφη, το μυστήριο έγινε και στήσαμε ένα μεγάλο γλέντι με χορούς και μουσικές στο κέντρο της Λάρισας», είπε\nστο ΑΠΕ-ΜΠΕ ο πρόεδρος του Πολιτιστικού Συλλόγου Χορίαμβος Νίκος Σαμαρίνας, περιγράφοντας το αποκριάτικο δρώμενο που υλοποίησε το μπουλούκι του συλλόγου.\nΑντίστοιχα και ο Σύλλογος Μικρασιατών Λάρισας, αναβίωσε το έθιμο της καμήλας, και ένα μπουλούκι με συνοδεία οργάνων χόρεψε στους πεζόδρομους της πόλης. Πόντιοι και Αργιθεάτες, αλλά και ο Σύλλογος Φιλιππούπολης με τις δικές τους ιδιαίτερες στολές έστησαν το δικό τους γλέντι στη κεντρική πλατεία της Λάρισας και χόρεψαν παραδοσιακούς χορούς.\nΒγήκαν στους δρόμους οι καρναβαλιστές του Ρίο παρόλα τα προβλήματα τους\nΗ συνεχιζόμενη κρίση έχει εγείρει ζητήματα ασφάλειας\nΟι εκδηλώσεις για το διάσημο καρναβάλι της Βραζιλίας ξεκινούν σήμερα και οι αρχές του Ρίο ντε Τζανέιρο ετοιμάζονται να παραδώσουν το κλειδί της πόλης στο «βασιλιά Μόμο», τον κατά παράδοση επικεφαλής της μεγάλης γιορτής.\nΠαρά την ύφεση και τις απεργιακές κινητοποιήσεις των αστυνομικών, που ενέτειναν τις ανησυχίες για την ασφάλεια τις τελευταίες εβδομάδες, χιλιάδες ντόπιοι και τουρίστες κατέκλυσαν το Ρίο ενόψει της έναρξης του πενθήμερου φεστιβάλ, το οποίο οι αρχές της πόλης αναμένουν να προσελκύσει περισσότερους από 1 εκατομμύριο επισκέπτες και να φέρει στην τοπική οικονομία έσοδα 1 δισεκατομμυρίου δολαρίων.\nΣύμφωνα με το Αθηναϊκό Πρακτορείο, το περίφημο φεστιβάλ, κατά τη διάρκεια του οποίου ο κόσμος πλημμυρίζει τις συνοικίες για να γιορτάσει, ενώ κορυφώνεται με τις παρελάσεις στην ομώνυμη λεωφόρο στο Ρίο, λαμβάνει φέτος χώρα, σε μια χρονική περίοδο όπου η Βραζιλία επιχειρεί να ανακάμψει από την την χειρότερη στα χρονικά ύφεση, που πλήττει την οικονομία εδώ και 2 χρόνια με φόντο την πολιτική αστάθεια που οδήγησε πέρυσι στην αποπομπή της προέδρου.\nΟι απεργιακές κινητοποιήσεις της αστυνομίας στο Ρίο και στην πολιτεία Εσπιρίτο Σάντο, νωρίτερα αυτόν το μήνα πυροδότησαν τους φόβους για αύξηση της εγκληματικότητας κατά τη διάρκεια του Καρναβαλιού. Η απεργία στο Εσπιρίτο Σάντο, που έληξε την περασμένη εβδομάδα, οδήγησε σε μια αύξηση των φόνων, των ληστειών και των επιθέσεων.\nΩστόσο η κατάσταση έδειξε να εξομαλύνεται στο Ρίο και τα πάρτι στους δρόμους της πρωτεύουσας ενόψει του Καρναβαλιού διαδέχονται το ένα το άλλο χωρίς να σημειωθούν σοβαρά προβλήματα. Με το αλκοόλ να ρέει άφθονο ορισμένα γραφεία και καταστήματα, υπό το φόβο\nλεηλασιών, ασφάλισαν τα παράθυρα και τις πόρτες.\nΤο διάσημο καρναβάλι αναμένεται να ρίξει αυλαία την επόμενη Τετάρτη.\nΆνοιξε αυλαία το καρναβάλι της Σούδας\nΣυνολικά 20 άρματα και εκατοντάδες καρναβαλιστές ξεφάντωσαν στους δρόμους της πόλης\nΜε την παρέλαση αρμάτων και ομάδων καρναβαλιστών άνοιξε το απόγευμα της Κυριακής στα Χανιά η αυλαία των φετινών καρναβαλικών εκδηλώσεων που οργανώνονται σε όλη την Περιφερειακή Ενότητα.\nΗ παρέλαση των 20 αρμάτων, ομάδων αλλά και μεταμφιεσμένων πραγματοποιήθηκε στον κεντρικό δρόμο της Σούδας με μεγάλη συμμετοχή λόγω και των καλών καιρικών συνθηκών.\nΗ περιοχή «πλημμύρισε» από κέφι, μουσική, και φαντασία ενώ παράλληλα δόθηκε σημαντική οικονομική ανάσα και στις επιχειρήσεις.\nΝωρίτερα στο παλιό λιμάνι της πόλης των Χανίων και στους γύρω δρόμους στήθηκαν μικρά πάρτι με πρωταγωνιστές μικρούς και μεγάλους που αναβίωσαν στους δρόμους έθιμα όπως το γαιτανάκι.\nΜετά το καρναβάλι της Σούδας, το Σάββατο 25 Φεβρουαρίου θα πραγματοποιηθεί το καρναβάλι της Παλαιόχωρας με ώρα έναρξης στις 6 το απόγευμα, ενώ την Κυριακή 26 Φεβρουαρίου με ώρα έναρξης 3 μετά το μεσημέρι θα πραγματοποιηθεί το 63ο καρναβάλι των Καλυβών και στις 4 το απόγευμα της ίδιας ημέρας το 11ο Κισαμμίτικο καρναβάλι.\nΤην Καθαρά Δευτέρα 27 Φεβρουαρίου θα πραγματοποιηθεί η καθιερωμένη γιορτή για τα Κούλουμα του δήμου Χανίων στο άλσος των Αγίων Αποστόλων, ενώ αντίστοιχες εκδηλώσεις θα πραγματοποιηθούν στην παραλία Γραμμένου στην Παλαιόχωρα, στην παραλία του γηπέδου Κισσάμου καθώς και σε άλλα σημεία της Περιφερειακής Ενότητας Χανίων.\nΑπόκριες στο Δήμος Καλλιθέας\n17 Φεβρουαρίου, 2017 |\nΟ Δήμος Καλλιθέας ανακοίνωσε το πρόγραμμα των καρναβαλικών εκδηλώσεών του.\nΤο πρόγραμμα από τις 18-19 Φεβρουαρίου 2017.\nΣΑΒΒΑΤΟ 18/2/2017 στις 11:30\nΚαντάδες στις γειτονιές της πόλης μας από τους Συλλόγους: «Κεφαλλονίτες και Ιθακήσιοι Καλλιθέας»\nκαι «Αρίων» . Στο ακορντεόν ο Κωνσταντίνος Μουσκοΐδης.\nΣΑΒΒΑΤΟ 18/2/2017 στις 12:00\n«Καλλιθέα έχεις ταλέντο»\nΓαϊτανάκια-χοροί, μουσικοκινητικά παιχνίδια, face painting.\nΣΑΒΒΑΤΟ 18/2/2017 στις 16:30\nKALLITHEA COSPLAY FIESTA\nCosplay walk από τον σταθμό Καλλιθέας προς την Θησέως και προορισμό το Δημοτικό Θέατρο.\nΣΑΒΒΑΤΟ 18/2/2017 στις 18:30\nΟι Cosplayers διαγωνίζονται για την καλύτερη εμφάνιση.\nΚΥΡΙΑΚΗ 19/2/2017 στις 11:00\nΤρίωρη παράσταση του NICKELODEON με τον Μπομπ Σφουγγαράκη, την Ντόρα, τον Πάτρικ και την\nπαράσταση «Τα τρία γουρουνάκια».\nΚΥΡΙΑΚΗ 19/2/2017 στις 14:30\nΣεμινάριο κατασκευής Cosplay Στολών από τον cosplayer ThynderPaw.\nΚΥΡΙΑΚΗ 19/2/2017 στις 18:00\nΘεατρική παράσταση «Ειρήνη» του Αριστοφάνη από την «Ομάδα κρίσης».\nΑποκριά στην Αθήνα με δωρέαν ξεχωριστές εκδηλώσεις\nΣε αποκριάτικους ρυθμούς ζει η Αθήνα με πολλές και ξεχωριστές εκδηλώσεις που διοργανώνουν ο Δήμος Αθηναίων και ο Οργανισμός Πολιτισμού, Αθλητισμού και Νεολαίας, στο κέντρο και τις γειτονιές της πόλης.\nΠέμπτη 16 Φεβρουαρίου\nΓηροκομείο Αθηνών (Λεωφ. Κηφισίας 137, Αθήνα)\n11.30 Συναυλία-αφιέρωμα στην παλιά Αθήνα με τραγούδια των Σουγιούλ, Χατζηαποστόλου, Αττίκ κ.ά. Ερμηνεύουν: Δ. Τσολάκη, Ν. Γεωργανής, Κ. Παπαδόπουλος, Γ. Χαλκιάς.\n12.00 Αποκριάτικη συναυλία του Εργαστηρίου Ελληνικής Μουσικής του Δήμου Αθηναίων\nΤραγούδι: Δώρα Λουίζου, Μανώλης Σκουλάς. Μουσική διεύθυνση: Ηλίας Άγγελος\n14.00 Αποκριάτικος περίπατος της Φιλαρμονικής Ορχήστρας του Δήμου Αθηναίων\nΠαρασκευή 17 Φεβρουαρίου\n11.30 Αποκριάτικος περίπατος της Φιλαρμονικής Ορχήστρας του Δήμου Αθηναίων\n12:00 Συναυλία της Χορωδίας του Δήμου Αθηναίων. Μουσική Διεύθυνση: Σταύρος Μπερής\nΣυνεχίζεται έως 26 τις Φεβρουαρίου στο Μουσείο Λαϊκής Τέχνης και Παράδοσης «Αγγελική Χατζημιχάλη» (Αγγ. Χατζημιχάλη 6, Πλάκα) η έκθεση «Παραδοσιακή Αποκριά με φορεσιές και μάσκες στο σπίτι της Αγγελικής Χατζημιχάλη» 16/2/2017\nΣτο ρυθμό της Αποκριάς όλη η Κρήτη\nΣε αποκριάτικους ρυθμούς κινείται για τα καλά η Κρήτη. Στους δήμους και τις μεγάλες πόλεις του νησιού επικρατεί ένας πυρετός προετοιμασιών για το καρναβαλικό ξεφάντωμα, που με τόση λαχτάρα περιμένουν μικροί και μεγάλοι. Μια διαφυγή από τη δύσκολη καθημερινότητα… Ένα γλυκό «ταξίδι» στη φαντασία και την αποκριάτικη ανεμελιά…\nΑναλυτικότερα, στο Ηράκλειο οι αποκριάτικες εκδηλώσεις θα συνεχιστούν σήμερα με συναυλία με δύο φωνές και ένα πιάνο. Η εκδήλωση θα πραγματοποιηθεί στο Θεατρικό Σταθμό Ηρακλείου, στις 8:30 το βράδυ, με ελεύθερη είσοδο για το κοινό. Θα ερμηνευτούν τραγούδια που άφησαν ιστορία από Έλληνες και ξένους συνθέτες (Λεούσης, Ανδρέου, Μικρούτσικος, Σπανός, Πλέσσας, Χατζηνάσιος, Χατζιδάκις, Θεοδωράκης κ.ά.) από τους Μάνο και Γιώργο Νικολουδάκη.\nΟι αποκριάτικες εκδηλώσεις του Δήμου Ηρακλείου θα κορυφωθούν αυτό το σαββατοκύριακο, με την καρναβαλική παρέλαση το Σάββατο και το 15ο Κυνήγι Κρυμμένου θησαυρού την Κυριακή. Για δηλώσεις συμμετοχής στη μεγάλη καρναβαλική παρέλαση του Ηρακλείου, οι ενδιαφερόμενοι μπορούν να επισκεφτούν τις ηλεκτρονικές διευθύνσεις στο www.heraklion.gr και στο http://www.kastrino-karnavali.gr/.\nΜουσική και… μυστήριο περιμένει όσους συμμετάσχουν στο μεγάλο Κυνήγι του Θησαυρού, το οποίο διοργανώνουν οι περσινοί νικητές «Eurogeka». Με κεντρικό άξονα τη Λότζια, το κυνήγι θα εξελιχθεί στο κέντρο και τα περίχωρα της πόλης μέχρι αργά το απόγευμα. Με τη συμμετοχή 2.000 περίπου ατόμων όλων των ηλικιών, το μεγάλο Κυνήγι Κρυμμένου Θησαυρού είναι πλέον θεσμός για την πόλη του Ηρακλείου και χαρακτηρίζεται ως η κορυφαία αποκριάτικη εκδήλωση.\nΣτο Δήμο Μινώα\nΣε αποκριάτικους ρυθμούς κινείται εδώ και μέρες ο Δήμος Μινώα Πεδιάδας, με όλες τις αποκριάτικες εκδηλώσεις που έχουν προετοιμαστεί από το Δημοτικό Οργανισμό Πολιτισμού, Αθλητισμού και Περιβάλλοντος (ΔΟΠΑΠ), τους Πολιτιστικούς Συλλόγους των τριών δημοτικών ενοτήτων, αλλά και από φορείς της περιοχής. Πυρετώδεις είναι οι προετοιμασίες για τις εκδηλώσεις του σαββατοκύριακου σε Αρκαλοχώρι, Καστέλι και Θραψανό, αλλά και για τη μεγάλη καρναβαλική παρέλαση την Κυριακή 26 Φεβρουαρίου, στο Αρκαλοχώρι.\nΤηρώντας παράλληλα και την παράδοση των τελευταίων έξι ετών, έτσι και φέτος όλα είναι έτοιμα για τα «Τσικνίσματα» στο Δήμο Μινώα Πεδιάδας. Οι ψησταριές θα στηθούν στους δρόμους, ενώ κέφι, διάθεση και κρασί θα περιμένουν δημότες και επισκέπτες αύριο Πέμπτη 16 Φεβρουαρίου στο Αρκαλοχώρι. Μικροί και μεγάλοι θα ξεφαντώσουν με μουσική, χορό και θεατρικά δρώμενα, ενώ η Τσικνοπέμπτη θα σηματοδοτήσει τη μεγάλη έναρξη των αποκριάτικων εκδηλώσεων στο δήμο Μινώα Πεδιάδας. Όλοι όσοι βρεθούν αύριο Τσικνοπέμπτη στο Αρκαλοχώρι θα έχουν την ευκαιρία να διασκεδάσουν και να αποδράσουν για λίγο από την καθημερινότητα και τα προβλήματα.\n«Εφοδιαστείτε με αποκριάτικη διάθεση, χαμόγελο και πολλή τρέλα. Φορέστε τα αποκριάτικά σας και ελάτε να τσικνίσουμε παρέα», αναφέρει στο κάλεσμά του ο Δήμος Μινώα.\nΚαρναβάλι στον Κρουσώνα\nΓια τέταρτη συνεχή χρονιά ο Πολιτιστικός Σύλλογος Κρουσώνα διοργανώνει αυτήν την Κυριακή 19 Φεβρουαρίου, στις 2:30 το μεσημέρι, το κρουσανιώτικο καρναβάλι. Με αφορμή τη διοργάνωση αυτή, μας καλεί όλους να ξεφαντώσουμε, να γλεντήσουμε και να φωνάξουμε όλοι μαζί το θέμα του φετινού καρναβαλιού «Μένουμε πάντα παιδιά».\nΟι προετοιμασίες έχουν ξεκινήσει εδώ και δύο μήνες. Κατασκευάζονται άρματα, ράβονται στολές και όλο το χωριό στολίζεται αποκριάτικα. Οι μύθοι του Αισώπου θα ζωντανέψουν στον Κρουσώνα και θα μας θυμίσουν σπουδαία ηθικά διδάγματα. Τέλος, ένας πλούσιος μπουφές θα περιμένει όλο τον κόσμο για να κεραστεί. Η εκδήλωση γίνεται σε συνδιοργάνωση με την Περιφέρεια Κρήτης και υπό την αιγίδα του Δήμου Μαλεβιζίου.\nΈνα μεγάλο αποκριάτικο χορό διοργανώνουν αυτό το Σάββατο 18 Φεβρουαρίου η διοίκηση και οι εργαζόμενοι της ΔΕΠΤΑΗ, στο Πολιτιστικό Κέντρο Ηρακλείου, και ώρα 9:30 το βράδυ. Η εκδήλωση είναι ανοικτή προς όλους τους Ηρακλειώτες που θέλουν να διασκεδάσουν και να γνωρίσουν κι από κοντά τις εγκαταστάσεις του Πολιτιστικού Συνεδριακού Κέντρου. Η είσοδος είναι ελεύθερη.\nΜε εκδηλώσεις για τα παιδιά συνεχίζεται σήμερα το αποκριάτικο πρόγραμμα του Ρεθεμνιώτικου Καρναβαλιού. Συγκεκριμένα, στις 5 το απόγευμα θα πραγματοποιηθεί παιδικό πάρτι περιηγητών στην αίθουσα της Περιηγητικής Λέσχης, ενώ στις 6:30 το απόγευμα θα λάβει χώρα αποκριάτικο πρόγραμμα από το Μουσείο Σύγχρονης Τέχνης Κρήτης (ΚΕΔΗΡ), με εικαστικά εργαστήρια για ενήλικες και παιδιά, με θέμα «Ήρωες των Αποκριών!\nΕσύ ποιος ήρωας θέλεις να είσαι;», στο χώρο του Μουσείου Σύγχρονης Τέχνης Κρήτης (Μεσολογγίου 32, παλιά πόλη).\nΗ κορύφωση του Ρεθεμνιώτικου Καρναβαλιού θα πραγματοποιηθεί την Κυριακή 26 Φεβρουαρίου με τη Μεγάλη Παρέλαση, η οποία θα μεταδοθεί ζωντανά από την «ΚΡΗΤΗ TV», ενώ και οι αναγνώστες του neakriti.gr θα έχουν τη δυνατότητα να την παρακολουθήσουν μέσω live streaming. Χορηγός της μετάδοσης είναι η Amstel.\nΗ μεγάλη παρέλαση του Ρεθεμνιώτικου καρναβαλιού θα μεταδοθεί σε απευθείας μετάδοση από την ΚΡΗΤΗ-TV την Κυριακή 26 Φεβρουαρίου.\nΣτους ρυθμούς της Αποκριάς κινούνται πολλές περιοχές της Περιφερειακής Ενότητας Χανίων, με πλήθος εκδηλώσεων για μικρούς και μεγάλους. Την Κυριακή 19 Φεβρουαρίου θα πραγματοποιηθεί στην περιοχή της Σούδας το ετήσιο καρναβάλι που οργανώνουν από κοινού ο Δήμος Χανίων, η Πολιτιστική Επιχείρηση και φορείς της περιοχής.\nΤο Σάββατο 25 Φεβρουαρίου θα πραγματοποιηθεί το Καρναβάλι της Παλαιόχωρας, με ώρα έναρξης στις 6 το απόγευμα, ενώ την Κυριακή 26 Φεβρουαρίου, με ώρα έναρξης 3 μετά το μεσημέρι, θα πραγματοποιηθεί το 63ο Καρναβάλι των Καλυβών και στις 4 το απόγευμα της ίδιας ημέρας το 11ο Κισσαμίτικο Καρναβάλι. Το φετινό πρόγραμμα των εκδηλώσεων της Αποκριάς στην Περιφερειακή Ενότητα Χανίων περιλαμβάνει πάρτι μεταμφιεσμένων, κουκλοθέατρα, αποκριάτικα δρώμενα, μουσικές εκδηλώσεις και Κυνήγι Θησαυρού.\nΤην Καθαρά Δευτέρα 27 Φεβρουαρίου θα πραγματοποιηθεί η καθιερωμένη γιορτή για τα Κούλουμα του Δήμου Χανίων στο άλσος των Αγίων Αποστόλων, ενώ αντίστοιχες εκδηλώσεις θα πραγματοποιηθούν στην παραλία Γραμμένου στην Παλαιόχωρα και στην παραλία του γηπέδου Κισσάμου.\nΜυηθείτε στα μυστικά του καρναβαλιού της Νάουσας\nΟ Εμμανουήλ Βαλσαμίδης εξηγεί γιατί αποτελεί εμπειρία ζωής και πρέπει να το ζήσετε έστω και μια φορά\nΠρόκειται για ένα από τα πιο ιδιαίτερα έθιμα σε ολόκληρη την Ελλάδα που λαμβάνουν χώρα κάθε χρόνο στην ηρωική πόλη της Νάουσας κατά τις Απόκριες. Με τη φήμη του να κάνει το γύρο της χώρας, και όχι μόνο, προσελκύοντας επισκέπτες από όλα τα μήκη και πλάτη της Ελλάδας, που καταφτάνουν στη Νάουσα για να παρακολουθήσουν από κοντά τους περήφανους Ναουσαίους να ντύνονται «Μπούλες» και να αναβιώνουν ένα έθιμο που έχει τις ρίζες του πολλές γενιές πίσω, αποτελεί πραγματική εμπειρία ζωής που αξίζει πραγματικά να ζήσετε έστω και μία φορά.\nΑπό τα πιο χαρακτηριστικά έθιμα της πόλης, λοιπόν, οι «Μπούλες» χάνονται στο πέρασμα των αιώνων, ενώ μέχρι σήμερα το έθιμο εφαρμόζεται αναλλοίωτο στο διάβα των χρόνων, δημιουργώντας μια συγκινησιακή ατμόσφαιρα που καθορίζει και τον «χαρακτήρα» της Αποκριάς στη Νάουσα.\nΠολύ λίγοι είναι εκείνοι που γνωρίζουν όλα τα «μυστικά» του παραδοσιακού αυτού εθίμου και ρίχνουν φως στις ρίζες του, την ονομασία, τον συμβολισμό αλλά και τα βασικά χαρακτηριστικά του.\nΓι' αυτόν τον λόγο κι εμείς απευθυνθήκαμε στον κ.Εμμανουήλ Βαλσαμίδη -Εκπαιδευτικό, Λυκειάρχη, Ιστορικό ερευνητή, Συγγραφέα και Ιδρυτή του πολιτιστικού συλλόγου «ΠΥΡΣΟΣ ΝΑΟΥΣΑΣ»- για να μας εξηγήσει τα πάντα αναφορικά με το παραδοσιακό έθιμο «Μπούλες» και να μας μυήσει σε αυτή την συγκλονιστική εμπειρία ζωής.\nΣυνέντευξη στην Ελπίδα Πιτάκη\nΠοια η ορθή ονομασία και από πότε χρονολογείται το έθιμο που λαμβάνει χώρα κάθε χρόνο κατά τη διάρκεια των Απόκρεων στη Νάουσα;\nΣτην παράδοση τα έθιμα περνάνε από γενιά σε γενιά. Το έθιμο της Νάουσας «Μπούλες» έχει τις ρίζες του πολλές γενιές πίσω. Τα διονυσιακά στοιχεία του εθίμου είναι εμφανή και το πάνε πίσω τουλάχιστον 100 γενιές. Η λογοτέχνιδα της Νάουσας Θάλεια Σαμαρά περιγράφει το έθιμο με λεπτομέρειες, αναφερόμενη στο πώς αυτό λειτουργούσε το πρώτο τέταρτο του 20ου αιώνα, ονομάζοντας τους μεταμφιεσμένους νέους άνδρες που συμμετέχουν στο έθιμο με το παραδοσιακό τους όνομα «Μπούλες»\nΤο Μπούλες και Μπούλα είναι όροι που παράγονται από την ουσιαστικοποίηση της μετοχής μπουλωμένος,-η,-ο. Να σημειωθεί ότι η μετοχή έχει γένη, αλλά το ουσιαστικό δεν κάνει διάκριση γενών. Ο μπουλωμένος = καλυμμένος είναι Μπούλα, επειδή έχει καλυμμένο το πρόσωπό του. Στην προκειμένη περίπτωση με προσωπείο ή προσωπίδα ή πρόσωπο.\nΗ άποψη ότι το έθιμο δημιουργήθηκε στους χρόνους της Τουρκοκρατίας, και μάλιστα της ύστερης Τουρκοκρατίας, δεν ευσταθεί, διότι προσωπιδοφόρα δρώμενα μαρτυρούνται σε όλες τις περιόδους του ελληνικού πολιτισμού, την αρχαιότητα, στα ρωμαϊκά χρόνια και τα βυζαντινά. Στην Τουρκοκρατία δεν σταμάτησαν να λειτουργούν. Π.χ. στα προνόμια που δόθηκαν από τους Τούρκους στα Γιάννενα υπάρχει αναφορά με χρονολογία 1420 σε δικαίωμα των «Καστριτών» (Γιαννιώτες) να οπλοφορούν και να τελούν ανεμπόδιστα μασκοφόρα αποκριάτικα δρώμενα. Τα ίδια προνόμια είχε και η Νάουσα, η οποία όπως και τα Γιάννενα ήταν απαλλαγμένη από το «μασγίδι» (παιδομάζωμα).\nΥπάρχει κάποιος συμβολισμός;\nΟ χαρακτήρας του δρωμένου είναι ευετηριακός (ευ-έτος καλή χρονιά) και έχει σχέση με την άνοιξη και τη συντελούμενη αναγέννηση της φύσης. Ταυτόχρονα υπάρχουν και άλλοι συμβολισμοί. π.χ. ο χαρακτήρας του εθίμου ασφαλώς είναι και αποτροπαϊκός. Το περιτριγύρισμα της πόλης και τα στάσιμα στα τριόδια μας θυμίζουν ανάλογες τελετές περιάρωσης (όργωμα), περισχοίνησης, που έχουν σκοπό την αποτροπή των κακών (αρρώστιες, εχθρικές ενέργειες) που συνήθως απειλούν την κοινότητα την περίοδο της άνοιξης. Σαφώς, όμως, συμβολίζεται η εμπιστοσύνη στο γένος και η μύηση των νέων, που συμμετέχουν στην τελεσιουργία του δρωμένου, στις αξίες που το γένος δημιούργησε.\nΓια τους νέους αυτούς είναι ένα πέρασμα από την εφηβεία στην ηλικία του ανδρός, μια καταξίωση και δικαίωμα συμμετοχής στα κοινά, στο μέλλον του τόπου και τη δική τους εξέλιξη. Να σημειωθεί ότι οι νέοι που συμμετέχουν στο έθιμο είναι άγαμοι. Επιμέρους συμβολισμοί υπάρχουν σε όλα τα στοιχεία που συμβάλλουν στην τέλεση του εθίμου, όπως το νεκρικό προσωπείο, ο ασημοστολισμός, το δέσιμο της κεφαλής, η πάλα κλπ.\nΓιατί πιστεύετε ότι κατάφερε να παραμείνει αναλλοίωτο στο πέρασμα του χρόνου;\nΗ παράδοση έχει μεγάλη δύναμη. Το έθιμο νικάει τον νόμο. Παρά ταύτα πολλές φορές οι καταστάσεις φέρουν καίρια πλήγματα κατά των εθίμων. Είναι θαυμαστό ότι αυτό το έθιμο διατηρήθηκε επί αιώνες από απλούς λαϊκούς ανθρώπους. Κινδύνευσε να χαθεί, πάντοτε όμως κάποιοι το αναβίωναν. Είναι δεμένο με τη ζωή του τόπου και για τις μέρες των Απόκρεω κυριάρχησε πάνω στις επιμέρους εκδηλώσεις/συνήθειες των ημερών, που παρουσιάζουν μεγάλο ενδιαφέρον και συνδέονται με το περιεχόμενο και το νόημα της περιόδου των απόκρεω.\nΠεριγράψτε μας τη διαδικασία του εθίμου\nΘα μπορούσαμε να ξεχωρίσουμε τα εξής στάδια, παρακολουθώντας το έθιμο: Το στάδιο της προπαρασκευής, που παλιά ξεκινούσε από τις γιορτές του δωδεκαημέρου με τη συγκέντρωση του ενδυματολογικού υλικού και τελείωνε με το ντύσιμο και την αναχώρηση του νέου από το σπίτι του την πρώτη Κυριακή των απόκρεω. Τα εξαρτήματα (σταυροί, χαϊμαλιά, αλυσίδες με παλιά νομίσματα και αλυσίδες με ψιλά, κιουστέκι, γιορντάνι, πάλα) τα δανείζονταν από συγγενείς ή τα νοίκιαζαν, κυρίως τα ασήμια, από τα αφιερώματα των ναών. Κατά μαρτυρίες των παλιών για τον σκοπό αυτό έφταναν μέχρι τον Άγιο Αντώνη της Βέροιας.\nΑλλά και η φορεσιά δεν είχε μικρότερη φροντίδα. Ξεκινώντας από την κορφή ως τα νύχια έχουμε τον πρόσωπο, το τρίφυλλο ζωνάρι για το κεφαλοδέσιμο, το πουκάμισο, το κεντημένο με τα ριχτά μανίκια πίσω πισλί, τη φουστανέλα με τα περί τα 400 λαγκιόλια (τριγωνικά κομμένα κομμάτια υφάσματος ραμμένα μεταξύ τους), τις μάλλινες άσπρες κάλτσες, τις βουδέτες με τις φούντες και τα τσαρούχια. Το ντύσιμο ήταν ολόκληρη τελετουργία. Επί ώρες έντυναν και έραβαν τη Μπούλα με επιβλέποντα πάντοτε μια παλιά Μπούλα, τον «αντυτή». Κάποτε τα ασήμια ράβονταν ένα-ένα πάνω στη φορεσιά του νέου, που υπομονετικά κάθονταν σε καρέκλα. Τώρα επινοήθηκαν οι έτοιμοι θώρακες. Μετά μπαίνει το γιορντάνι στον λαιμό, το ζωνάρι, το σελάχι στη μέση και πάνω του το μαντήλι και προς τα κάτω οι αλυσίδες με τα ψιλά, τα οποία είναι μεταλλικά φύλλα κισσού. Τέλος θα μπει η καρφίτσα, μεταλλικό ομοίωμα με πέτρες του κόρυμβου, άνθους του κισσού.\nΤο δεύτερο στάδιο απαρτίζεται από τα μέρη: Μάζεμα του μπουλουκιού, τελετή στο δημαρχείο, πομπικό περιτριγύρισμα της πόλης με στάσεις και χορούς και τη λήξη στα αλώνια με την αφαίρεση του προσωπείου. Οι χοροί που χορεύονται, πολλοί και εντυπωσιακοί είναι: «ζαλιστός», «ρόιδο», «παπαδιά», «Μακρυνίτσα», «Νιζάμικος» και κομμάτια μουσικά, πομπικά όπως ο Θούριος του Ρήγα, ως πότε παλικάρια, το δεν θέλω μάνα μου τον Τούρκο για άνδρα, που ενέχουν έντονο το πατριωτικό στοιχείο.\nΜετά την καταστροφή της Νάουσας για πρώτη φορά η πόλη κατοικήθηκε από Τούρκους, οι οποίοι δημιούργησαν μαχαλά (συνοικία) γύρω από το κέντρο της πόλης και στη θέση της Μητρόπολης, του Ναού του Αγίου Δημητρίου, ανήγειραν Τζαμί. Είναι άξιο προσοχής ότι στην περιτριγύριση κυκλώνεται μόνο η Ορθόδοξη Ελληνική Κοινότητα και αφήνεται απ' έξω η τουρκική, που σημαίνει ότι το έθιμο είναι καθαρά ελληνικό. Οι ρυθμοί των χορών του Ομίλου, όλοι οι ρυθμοί στηρίζονται στα αρχαία προσωδιακά μέτρα.\n*Το φωτογραφικό υλικό αποτελεί ευγενική παραχώρηση του Δήμου Νάουσας (www.naoussa.gr)\nΜάθετε περισσότερα μυστικά για την Αποκριά στη Νάουσα στο www.greekguide.com\nΣυντάραξαν τη Θεσσαλονίκη οι… Κουδουναραίοι\nΗ πομπή, από το Λευκό Πύργο μέχρι το άγαλμα του Μεγάλου Αλεξάνδρου, ήταν μέρος του 2ου Ευρωπαϊκού Φεστιβάλ Κωδωνοφόρων\nΕντυπωσιακή εμφάνιση έκαναν και φέτος στην αποκριάτικη Θεσσαλονίκη οι Κουδουναραίοι Διστόμου, οι τραγόμορφοι προάγγελοι της Άνοιξης, στο πλαίσιο της δράσης «Δρόμοι του Κουδουνιού» («Bellroads»).\nΗ περίπου 20μελής ομάδα των μεταμφιεσμένων Κουδουναραίων από την Βοιωτία έδωσε χθες Κυριακή 12 Φεβρουαρίου, το δικό της αποκριάτικο ...ήχο και ...χρώμα στο κέντρο της Συμπρωτεύουσας με την αθυρόστομη σάτιρά της και τα πικάντικα, επίκαιρα, στιχάκια- μια διονυσιακή παράδοση που στο Δίστομο επιβιώνει 30 αιώνες!\nΗ πομπή, από το Λευκό Πύργο με το άγαλμα του Μεγάλου Αλεξάνδρου, ήταν μέρος του 2ου Ευρωπαϊκού Φεστιβάλ Κωδωνοφόρων με την συμμετοχή περίπου 1.500 κουδουναραίων, μουσικών και χορευτών από τα Βαλκάνια και την Ελλάδα.\nΠαρά το κρύο, οι αναπαραστάσεις τελετουργιών, οι εκκωφαντικοί ήχοι, και τα τοπικά δρώμενα βγαλμένα από τις λαϊκές παραδόσεις ξάφνιασαν ευχάριστα τους παρευρισκόμενους δίνοντας παράλληλα την ευκαιρία, πέραν της ψυχαγωγίας, να γνωρίσουν την πολιτισμική κληρονομιά, όχι μόνο του τόπου μας, αλλά και των χωρών που συμμετέχουν.\nΟι τραγόμορφοι Κουδουναραίοι είναι ένα πολύ παλιό έθιμο της περιοχής του Διστόμου που έχει διονυσιακές ρίζες και συνίσταται στην περιφορά ανθρώπων - νέοι και τελευταία και νέες- ντυμένων με προβιές ζώων και ζωσμένοι με αλυσίδες μεγάλες κουδούνες στη μέση τους , προσπαθούν, συμβολικά, με τον εκκωφαντικό κτύπο των κουδουνιών να ξυπνήσουν τη φύση, μόλις τελειώνει ο χειμώνας και αρχίζει η άνοιξη. Την επερχόμενη άνοιξη συμβολίζουν και τα φύλλα ελιάς που έχουν στην κορυφή των μαγκούρων τους.\nΜαζί με την αθυρόστομη «αριστοφανικής προέλευσης» γλώσσα τους στα αυτοσχέδια τραγούδια που λένε δίνουν μια άκρως επιθεωρησιακή και εν κινήσει ''παράσταση'', αφού τα θέματα που θίγουν κάθε χρόνο είναι εμπνευσμένα από την τρέχουσα πολιτική και κοινωνική επικαιρότητα.\nΟι ομάδες που συμμετείχαν - πέραν του Διστόμου- ήταν:Βαμβακόφυτο Σερρών, Σκύρος Βορείων Σποράδων, Πύργοι, Παγονέρι, Πετρούσα, Μοναστηράκι, Βώλακας, Ξηροπόταμος και Καλή Βρύση Δράμας, Λιβάδι Ολύμπου, Γόννοι Λάρισας, Βερτίσκος και Σοχός Θεσσαλονίκης, Αγναντερό Καρδίτσας, Έδεσσα, Παπαγιάννη Φλώρινας, Παλαμάς Καρδίτσας, Σερβία Λοτσόβικ, Κάρλοβο, Γκόρνα Βασιλίτσα και Βαρβάρα, Βουλγαρίας και Αγκνίτα Ρουμανίας.\nΌπως μετέδωσε το Αθηναϊκό Πρακτορείο, η εκδήλωση έγινε σε συνεργασία με το Τμήμα Τουρισμού του Δήμου Θεσσαλονίκης και την αιγίδα του Υπ. Πολιτισμού.\nΞεκινούν αύριο οι εκδηλώσεις για το καρναβάλι του Ρέντη\nΈτοιμο να παρασύρει σε ένα ξέφρενο γλέντι τους μικρούς αλλά και μεγάλους φίλους, το φετινό καρναβάλι Νίκαιας- Αγ. Ι. Ρέντη, υπόσχεται για ακόμη μία χρονιά κέφι, χαρά και ανεμελιά. Κλείνοντας 23 χρόνια συμμετοχής με αποκριάτικες εκδηλώσεις, ο δήμος Νίκαιας- Αγ. Ι. Ρέντη, φαίνεται να ξέρει καλά πώς να κερδίζει ολοένα και περισσότερους επισκέπτες.\n«Αυτή τη στιγμή για τη Νίκαια πιστεύουμε ότι η συμμετοχή θα ξεπεράσει τους 3000 καρναβαλιστές ενώ στο Ρέντη τους 5000», αναφέρει στο ΑΠΕ- ΜΠΕ, η σύμβουλος δημάρχου σε θέματα Πολιτισμού, Δέσποινα Τρίγκα. Κι ενώ τα άρματα στις φετινές παρελάσεις θα εναλλάσσονται, φτάνοντας τα 20 άρματα (σε κάθε παρέλαση), ωστόσο όπως διευκρινίζει η κ. Τρίγκα, αυτό είναι απλά μια πρόβλεψη καθώς «οι ομάδες αναμένεται να αυξηθούν και έτσι να προστεθούν κι άλλα».\nΣε ένα καρναβάλι που η ιστορία του ξεκινά από το 1995, γεννάται το ερώτημα πώς συνεχίζει μετά από τόσα χρόνια την μεγάλη αυτή επιτυχία. Όπως εξηγεί η κ.Τρίγκα: «η επιτυχία έρχεται γιατί όλα γίνονται μέσα στον δήμο. Οι ομάδες που συμμετέχουν, οι διάφοροι φορείς, οι σύλλογοι γονέων οι οποίοι έχουν πολύ ενεργή συμμετοχή, θέλουν να είναι μία πολύ προσωπική τους υπόθεση αυτή η επιτυχία. Και όλη αυτή η χαρά βγαίνει προς τα έξω γιατί ο κάθε ένας που συμμετέχει στην ομάδα του βλέπει τον φίλο του, τον συγγενή του, υπάρχουν πειράγματα. Αυτό που έχουμε εμείς είναι ότι βιώνουμε το καρναβάλι ως μια υπόθεση όλης της πόλης», λέει χαρακτηριστικά.\nΣτις παρελάσεις του δήμου Νίκαιας- Αγ. Ι. Ρέντη που θα πραγματοποιηθούν 19 και 26 Φεβρουαρίου, συμμετέχουν σχολεία, διάφοροι φορείς, τα ΚΑΠΗ, οι παιδικοί σταθμοί της πόλης, η θεατρική ομάδα του δήμου και όπως τονίζει η σύμβουλος δημάρχου: «Το καρναβάλι του δήμου μας είναι οικογενειακή υπόθεση. Γίνονται συναντήσεις με φορείς, κουβεντιάζουμε τα θέματα, μιλάμε για τις εκδηλώσεις, δεχόμαστε προτάσεις, κάνουμε προσθήκη εκδηλώσεων ανάλογα με τις προτάσεις και έτσι νιώθουν όλοι ότι αυτό που λένε λαμβάνεται υπόψη πολύ σοβαρά», λέει η κ. Τρίγκα.\nΚαι προσθέτει: «Φυσικά ο δήμος βάζει τη γνώση, στις κατασκευές, στην προετοιμασία και την παραγωγή, αλλά το κάτι παραπάνω έγκειται στο γεγονός ότι οι ίδιοι οι συμμετέχοντες έχουν νοιαστεί γι’ αυτά γιατί κάποιοι τα έχουν φτιάξει μόνοι τους, όπως για παράδειγμα κάποιοι φτιάχνουν τις στολές τους μόνοι τους θέλοντας να δουλέψουν και μαζί με τα παιδιά».\n«Είναι άλλωστε μια περίοδος», υποστηρίζει η Δέσποινα Τρίγκα «που και τα ίδια τα παιδιά αποκτούν μια καρναβαλική συνείδηση, φτιάχνοντάς κάτι από την αρχή, δεν το παίρνουν έτοιμο».\nΜε την προετοιμασία του καρναβαλιού να έχει ξεκινήσει από τον Νοέμβριο, τα ολοκαίνουρια άρματα που συμμετέχουν έχουν κατασκευαστεί όλα από το εργαστήριο του δήμου, ενώ είναι γνωστό ότι ο δήμος είναι ο βασικός προμηθευτής πολλών από τα άλλα καρναβάλια, που γίνονται στην Ελλάδα, νοικιάζοντας ή πουλώντας άρματα που κατασκευάζει. Από τη φετινή θεματολογία δεν θα μπορούσαν να λείπουν τα πιο γενικά και ευχάριστα θέματα που θέλουν τα παιδιά, όμως για τις μεγαλύτερες ηλικιακά ομάδες, θέματα που αφορούν την πολιτική ζωή του τόπου φαίνεται να έχουν την τιμητική τους.\nΕρωτώμενη για το πόσο σημαντικό είναι να πραγματοποιούνται εκδηλώσεις που προσφέρουν χαρά στους πολίτες, η κ. Τρίγκα απαντά: «Είναι πολύ σημαντικό να προσπαθούμε να γίνονται όλο και περισσότερες τέτοιες εκδηλώσεις γιατί ο κόσμος το έχει πολύ ανάγκη. Νιώθει ότι κάπου πρέπει να ξεδώσει και να μην είναι υποχρεωμένος να πληρώσει γι’ αυτό, να είναι δηλαδή μια παροχή του δήμου, ώστε ο κόσμος να περάσει καλά. Να έχει μια πρόταση να πάει κάπου το παιδί του για τρεις ώρες και να ξέρει ότι θα περάσει ευχάριστα. Είναι όμως εξίσου σημαντικές αυτές οι εκδηλώσεις αφού βοηθάνε στην καλή επικοινωνία και συνεργασία των διαφορετικών ομάδων μέσα στην πόλη. Δημιουργεί μία αίσθηση ομάδας μέσα στη μεγαλύτερη ομάδα που είναι η πόλη».\nΗ επίσημη εκκίνηση του 23ου Καρναβαλιού Νίκαιας- Αγ. Ι. Ρέντη, έγινε με τα «αλευρομουτζουρώματα» που πραγματοποιήθηκαν την περασμένη Κυριακή, σημειώνοντας μάλιστα μεγάλη επιτυχία. Τα παιδιά ακολουθώντας μια διαδρομή μέσα από κεντρική οδό της Νίκαιας, κατέληξαν στην πλατεία Παιδικής Στέγης, με μουσική αλλά και άρματα που συνόδεψαν τους μικρούς φίλους, οι οποίοι κρατούσαν τσουβάλια με αλεύρι κάνοντας τη Νίκαια να μοιάζει χιονισμένη.\nΤο Σάββατο θα πραγματοποιηθεί η μεγάλη ποδηλατοβόλτα σε γειτονιές της πόλης ξεκινώντας και καταλήγοντας στην πλατεία Οσίας Ξένης στη Νίκαια. Θα μοιραστούν μάλιστα και σφυρίχτρες για περισσότερη φασαρία και φυσικά όποιος θέλει ντύνεται μασκαράς, ενώ παράλληλα θα υπάρχει παιδική εκδήλωση στην πλατεία αφού επιστρέψουν οι ποδηλάτες.\nΌποιος λοιπόν επιθυμεί να συμμετάσχει σε αυτή τη μεγάλη καρναβαλική γιορτή, δεν έχει παρά να «φορέσει» το πιο μεγάλο του χαμόγελο, αλλά και την αγαπημένη του στολή και να γίνει «ένα» με το Καρναβάλι Νίκαιας- Αγ. Ι. Ρέντη.\nΑκολουθούν οι εκδηλώσεις αναλυτικά:\nΣάββατο 11/2 Πλατεία Οσίας Ξένης ώρα 11.00\nΠοδηλατοβόλτα μασκαράδων στην πόλη\nΔιαδρομή: 2 km (Κύπρου-28ης Οκτωβρίου- πλ. Κρήνης- 28ης Οκτωβρίου- πλ. Χαλκηδόνας- Τζαβέλα- Κύπρου-πλ. Οσίας Ξένης)\nΚυριακή 12/2 -Πλατεία Κουμπάκη ώρα 11.00\nΚλόουν, Face painting, Μπαλονοκατασκευές, Παραδοσιακά παιχνίδια, Ζογκλέρ\nΕργαστήρια αποκριάτικων κατασκευών από τη Διεύθυνση Πολιτισμο\nΤρίτη 14/2 καντάδες στην πόλη ώρα: 17.30\nΚαντάδες και αποκριάτικα τραγούδια από τα μέλη των ΚΑΠΗ\nΔΙΑΔΡΟΜΗ: Πλατεία Κουμπάκη-Ελλησπόντου-πλ. Κρήνης-Π. Τσαλδάρη-Καισσαρείας-7ης Μάρτη ( Κονδύλη)-Βρυούλων -Π. Τσαλδάρη- Δημαρχείο\nΣάββατο 18/2 Πλατεία Ρέντη ώρα 11.00\nΚλόουν, Face painting, Μπαλονοκατασκευές, Παραδοσιακά παιχνίδια, Ζογκλέρ,\nφουσκωτά παιχνίδια,εργαστήρια αποκριάτικων κατασκευών από τα ΚΑΠΗ του Δήμου\n-Πλατεία Χαλκηδόνας- παιδική εκδήλωση ώρα 11.00\nΜπαλονοκατασκευές, Face painting, παράσταση κλόουν, παιχνίδια.\nΕργαστήρια αποκριάτικων κατασκευών από τα ΚΑΠΗ του Δήμου\nΚυριακή 19/2- παρέλαση αρμάτων ώρα: 11.00\nΚεντρική παρέλαση αρμάτων και πληρωμάτων στη Νίκαια - οδός: 7ης Μάρτη 1944 (Κονδύλη)\nΘα ακολουθήσει γλέντι στην πλατεία Δαβάκη\nΣάββατο 25/2- Village Shopping and more, ώρα: 11.00-17.00\nΠαιχνίδι στον ανοιχτό παιδότοπο Family Park στο Village Shopping and more με ελεύθερη είσοδο.\n-Πλατεία Κουμπάκη ώρα 18.00\nΠαραδοσιακό γλέντι στην πλατεία, με τη συμμετοχή των τμημάτων παραδοσιακών χορών της διεύθυνσης Αθλητισμού και χορευτικών συλλόγων της πόλης\nΚυριακή 26/2- παρέλαση αρμάτων ώρα 11.00\nΚεντρική παρέλαση αρμάτων και πληρωμάτων στο Ρέντη - οδός: Φλέμινγκ\nΑρχίζουν οι εκδηλώσεις για την Καστρινή Αποκριά στο Ηράκλειο\nΟι αποκριάτικες εκδηλώσεις του δήμου Ηρακλείου ξεκινούν την Κυριακή, 5 Φεβρουαρίου.\nΈτσι, ο δήμος, σε συνεργασία με τις ομάδες κυνηγιού και ιδιαίτερα με την περυσινή νικήτρια «EUROGEKA», αρχίζει τις φετινές αποκριάτικες εκδηλώσεις ξεκινώντας με τη διαδρομή «Τρέχω για την Καστρινή Αποκριά» και ακολουθούν το 8ο παιδικό κυνήγι του κρυμμένου θησαυρού, πάρτι στο κέντρο της πόλης την ημέρα της Τσικνοπέμπτης, καρναβαλική παρέλαση, αλλά και το 15ο κυνήγι του κρυμμένου θησαυρού, που αναμένεται να συμβάλλουν στη δημιουργία εορταστικού κλίματος στην πόλη του Ηρακλείου και να δώσουν την ευκαιρία σε μικρούς και μεγάλους να ξεφύγουν από τους ρυθμούς της καθημερινότητας, ακολουθώντας τους ρυθμούς της Αποκριάς.\nΑναλυτικά την Κυριακή, 5 Φεβρουαρίου με ώρα έναρξης, 18:00, θα πραγματοποιηθεί η διαδρομή 3.000 μέτρων εντός της πόλης, με αφετηρία το δημαρχείο Loggia, με τίτλο «Τρέχω για την Καστρινή Αποκριά».\nΤην Κυριακή, 12 Φεβρουαρίου θα γίνει το 8ο παιδικό κυνήγι του κρυμμένου θησαυρού και την Τσικνοπέμπτη οργανώνεται το μεγάλο πάρτι στο κέντρο της πόλης με χορό, τραγούδι και δρώμενα.\nΤο Σάββατο, 18 Φεβρουαρίου με ώρα έναρξης στις 16:00, θα γίνει η μεγάλη παρέλαση των καρναβαλικών ομάδων και μετά το τέλος της παρέλασης θα ακολουθήσει πάρτι στην πλατεία Ελευθερίας.\nΑκόμη, την Κυριακή, 19 Φεβρουαρίου με ώρα έναρξης στις 11 το πρωί, θα διεξαχθεί το «15ο κυνήγι του κρυμμένοι θησαυρού» που οργανώνεται από την περσινή νικήτρια ομάδα «EUROGEKA».\nΠαράλληλα με τα παραπάνω, θα πραγματοποιηθούν μουσικοχορευτικές εκδηλώσεις στους στεγασμένους χώρους του δήμου.\n(Θεατρικός Σταθμός, Ανδρόγεω, Πολιτιστικό Κέντρο, Βασιλική Αγ. Μάρκου).\nΑπολαύστε το φωτορεπορτάζ από την παρέλαση των\nκαρναβαλιστών στην πόλη της Λευκάδας.\nΑπολαύστε το φωτορεπορτάζ από την παρέλαση των καρναβαλιστών στην πόλη της Λευκάδας.\nΚοζανίτικη Αποκριά 2016 13/03/2016\nΔείτε την αποκριάτικη παρέλαση της Κοζάνης\nστο βίντεο του KOZANILIFE.GR\nΔείτε τις σημαντικότερες στιγμές όλων των αρμάτων της Αποκριάτικης παρέλασης 2016 στην Κοζάνη:\nΗ μεγάλη αποκριάτικη παρέλαση της Κοζάνης 2016\nΔείτε το φωτογραφικό αφιέρωμα της Αποκριάτικης Παρέλασης της Κοζάνης – Κλικ εδώ\nΝα θυμίσουμε πως στην παρέλαση συμμετείχαν οι φανοί και σύλλογοι:\nΣύνδεσμος Γραμμάτων & Τεχνών Ν. Κοζάνης:\n«Τσιαρτσιαμπγιώτσα νύφ’, κουζανιώτκου βάσανου» (πεζοπόρο)\n2. Παιδιατρικό Κέντρο Αποθεραπείας – Αποκατάστασης ΚΙΒΩΤΟΣ & Σύλλογος Γονέων και Φίλων Παιδιών με Αισθησιοκινητικές Διαταραχές Δυτ. Μακεδονίας ΗΛΙΑΧΤΙΔΑ:\n«ΚΑΠΗΤΑΛΙΡΑ CONTROLS» (άρμα)\n3. Μακεδονική Δύναμη Κοζάνης (πεζοπόρο)\n4. ΤΕΙ Δυτικής Μακεδονίας «40 χρόνια φοιτητής»(πεζοπόρο)\n5. Πρόσκοποι Κοζάνης «Ο πρόσκοπος μαγειρεύει καλύτερα από τη μαμά μου» (άρμα)\n6. Φανός Αλώνια «Σύμφωνο Συμβίωσης» (άρμα)\n7. Φανός Κρεβατάκια «Διαστημικό Λεωφορείο Σιούρντ 1»(άρμα)\n8. Φανός Κεραμαριό «Παράνομο Καζάνι»(άρμα)\n9. Φανός Λάκκος τ΄Μάγγαν’ «Ο Λάκκος στους Ολυμπιακούς του Ρίο» (άρμα)\n10. Φανός Παύλος Μελάς «Ντερλίκωμα, τότι κι τώρα»(άρμα)\n11. Φανός Αριστοτέλης «Καντάδες»(άρμα)\n12. Φανός Μπουντανάθκα «Τότι κι τώρα»(άρμα)\n13. Φανός Πηγάδ’ Κεραμαριό «Τα γκαβά τα σκλιά τα φκιαν’ ου Δήμαρχους φουλιά»(άρμα)\n14. Φανός Αη Θανάση «Τ’ς Χατζηντάμινας ου μπούφους έφαγιν τα σπίτια όλα» (άρμα)\n15. Φανός Πλατάνια «Οι τσιγαρίδις των θεσμών»(άρμα)\n16. Πολιτιστικός Σύλλογος Κόζιανη «Η μουνόκοπος με οκταπηδαλιούχους» (άρμα)\n17. Φανός Γιτιά «γΕλλάδα μου καημένη»(άρμα)\n18. Σύλλογος Φίλοι της Παράδοσης «Οι Φίλοι σιούρτσαν απ΄τα μνημόνια»(άρμα)\n19. Φανός Σκ΄ρκα «Φωνή της Εξουσίας»(άρμα)\n20. Φανός Αη Δημήτρη «Εκπαιδευτήριο Κωλοτούμπας» (άρμα)\n13 Μαρτίου 2016, 21:42\nΉρθε και πάλι το, Μεσολογγίτικο, καρναβάλι!\nΕκατοντάδες καρναβαλιστές από το δήμο Μεσολογγίου έδωσαν και φέτος ραντεβού με την χαρά και το ξεφάντωμα συνεχίζοντας το θεσμό του Μεσολογγίτικου Καρναβαλιού.\nΝτυμένοι στα χρώματα των γκρουπ τους, με σφυρίχτρες και άλλα σύνεργα του κεφιού, έκαναν την εμφάνισή τους στους δρόμους της πόλης τραγουδώντας και χορεύοντας απτόητοι από τον κακό καιρό. Ευτυχώς δεν έβρεξε και τα πέντε γκρουπ μπόρεσαν και πέρασαν χωρίς ιδιαίτερα προβλήματα. Μαζί τους διασκέδασαν και αρκετοί θεατές που κατέκλυσαν το κέντρο της πόλης αναζητώντας στιγμές ξεγνοιασιάς και γλεντιού.\nΑξίζουν συγχαρητήρια σ’ αυτά τα παιδιά για την συμμετοχή, τις ευχάριστες νότες που μας έδωσαν, αλλά και σε όσους εργάστηκαν άοκνα για να μην σταματήσει μια παράδοση πολλών ετών. Η συμμετοχή βέβαια δεν ήταν μεγάλη και για να διατηρηθεί ο θεσμός πρέπει από δω και στο εξής να γίνουν μεγαλύτερες προσπάθειες. Κανείς όμως δεν παραγνωρίζει την δυσμενέστατη συγκυρία απ” όλες τις απόψεις.\nΚαι του χρόνου με πιο πολλά γκρουπ.\nΤο άρμα που έκλεψε την παράσταση στο καρναβάλι του Ρεθύμνου: Λουστράκος του Σόιμπλε ο Αλέξης Τσίπρας! (VIDEO).\nΤα παπούτσια του\nο Αλέξης Τσίπρας,\nΟ Γερμανός υπουργός Οικονομικών και ο Έλληνας πρωθυπουργός ήταν οι\nενός άρματος στο Καρναβάλι του Ρεθύμνου, σε ένα από τα πλέον χαρακτηριστικά στιγμιότυπα της παρέλασης που\nτα βλέμματα των χιλιάδων θεατών!\nΗ ομάδα που το κατασκεύασε θέλησε με αυτό τον τρόπο να σχολιάσει με καυστικό τρόπο την πολιτική επικαιρότητα..\nΞεφάντωμα στο Ρεθεμνιώτικο Καρναβάλι\n13 Μαρτίου 2016, 21:36\nΠάτρα: Η βροχή δεν πτόησε τους χιλιάδες καρναβαλιστές\nΠερίπου πέντε ώρες διήρκεσε η μεγάλη καρναβαλική παρέλαση της Πάτρας, με τους 30.000 καρναβαλιστές να δίνουν τον καλύτερό τους εαυτό, παρουσιάζοντας ένα πλούσιο θέαμα.\nΠαρά την συνεχή βροχόπτωση οι καρναβαλιστές δεν πτοήθηκαν και ξεχύθηκαν στους κεντρικούς δρόμους, όπου με την ζωντάνια τους και την ευρηματικότητά τους αποζημίωσαν τους χιλιάδες θεατές, που παρακολουθούσαν την παρέλαση κάτω από τις στοές των πεζοδρομίων, προστατευμένοι από την βροχή.\nΗ παρέλαση ξεκίνησε λίγο μετά τις 14:00 το μεσημέρι με την μπάντα του δήμου Πατρέων και ακολουθούσαν ο εντυπωσιακός και σατιρικός βασιλιάς καρνάβαλος, όπως και τα υπόλοιπα άρματα, που όλα κατασκευάστηκαν στο καρναβαλικό εργαστήριο του δήμου Πατρέων.\nΦέτος, ο καρνάβαλος ήταν ένας πλουτοκράτης, με ημίψηλο και πούρο, που στο ένα του χέρι κρατούσε ένα βιβλίο, τα μνημόνια 1 και 2 και στο άλλο το μνημόνιο 3, καθώς και ένα ακόμη μνημόνιο με ερωτηματικό.\nΤον βασιλιά καρνάβαλο συνόδευε το καλλιτεχνικό και πολύχρωμο άρμα της βασίλισσας, που ήταν εμπνευσμένο από τη θάλασσα και το υγρό στοιχείο.\nΣτην συνέχεια παρήλασαν τα άρματα με τους τίτλους, «Ψωνίσαμε» και «Σύμφωνο πολιτικής Συμβίωσης», όπου κυριαρχούσαν οι φιγούρες του πρωθυπουργού και του Γερούν Ντάισελμπλουμ.\nΑμέσως μετά παρήλασαν τα άρματα από το καρναβάλι των μικρών, «Προπομπός Κιθαρίστας», «Ξαφνικά ένας Παπαγάλος», «Ο Γάτος στη Σκεπή», «Πειρατικό Καράβι», «Το Τρενάκι», «Το Κάστρο», «Δεντράκια και Μανιτάρια» και το Μουσικό Άρμα.\nΚατόπιν πήραν την σκυτάλη οι 30.000 καρναβαλιστές, όπου οι πολύχρωμες και ευρηματικές στολές τους, δημιούργησαν ξεχωριστό καρναβαλικό σκηνικό.\nΤαυτόχρονα, πολλά από τα πληρώματα είχαν δημιουργήσει τα δικά τους άρματα και κατασκευές, αποσπώντας τον θαυμασμό των θεατών.\nΗ παρέλαση ολοκληρώθηκε λίγο πριν από τις 19:00 το βράδυ με τα άρματα του σοκολατοπόλεμου και τους πέντε συλλόγους των σοκολατοριχτών, «Σοκολατοδρομίες», «Σοκολατορίχτες», «Σοκολατομανίες», «Σοκολατομαχίες» και «Σοκολατοπαίκτες», οι οποίοι τηρούν πιστά κάθε χρόνο το παραδοσιακό έθιμο.\nΟι φετινές καρναβαλικές εκδηλώσεις θα ολοκληρωθούν τις 21:00 το βράδυ με την τελετή λήξης, που θα πραγματοποιηθεί στον μόλο της Αγίου Νικολάου, στο παλιό λιμάνι.\nΣτο μεταξύ, μεγάλος ήταν και φέτος ο αριθμός των επισκεπτών που επέλεξαν την Πάτρα, για να περάσουν το καρναβαλικό τριήμερο. Τα ξενοδοχεία της πόλης είχαν πληρότητα που έφθανε το 100%, ενώ πολλοί ήσαν οι επισκέπτες που διέμεναν σε ξενοδοχεία κοντά στην πόλη.\nΌσοι επισκέπτονται την Πάτρα, ζουν τους έντονους καρναβαλικούς ρυθμούς της πόλης και διασκεδάζουν στα πάρτι που οργανώνονται σε πολλά σημεία του κέντρου.\n"Χορευτικό" ρεκόρ Guinness για την Καλαμάτα!\nΚυριακή, 13 Μαρτίου 2016 - 13:40\nΜε 740 χορευτές, που χόρεψαν επί 15 λεπτά και 15 δευτερόλεπτα, ξεκινώντας στις 18.09 του Σαββάτου 12 Μαρτίου, η Καλαμάτα «έσπασε» το ρεκόρ Guinness στον χορό bachata, υπερτερώντας κατά 62 χορευτές του προηγούμενου κατόχου.\nΧορεύτριες και χορευτές από την Καλαμάτα, αλλά και από τη Μεσσήνη, από την Αθήνα, τη Σπάρτη, τον Πύργο, την Τρίπολη, τη Λάρισα, τη Θεσσαλονίκη, την Καστοριά, την Αλεξανδρούπολη, την Κοζάνη και τα Γιαννιτσά συγκεντρώθηκαν στην κεντρική πλατεία Βασιλέως Γεωργίου της Καλαμάτας, καταμετρήθηκαν και αφού πιστοποιήθηκε ο αριθμός τους, αλλά και η ορθή εκτέλεση της χορογραφίας, «έσπασαν» το ρεκόρ, σε μια εκδήλωση, την παρουσίαση της οποίας έκαναν ο Γιάννης Δομάτζης και η Λίνα Καλαποθάκη.\nΧαρακτηριστικό είναι ότι η χορογραφία για την επίτευξη του ρεκόρ ήταν εύκολη και την έμαθαν ακόμη και κάποιοι που δεν είχαν κάνει χορό ποτέ στη ζωή τους, ειδικά για να βοηθήσουν την Καλαμάτα στην επίτευξη του ρεκόρ.\nΗ εκδήλωση πραγματοποιήθηκε με την υποστήριξη του δήμου Καλαμάτας.\nΚορυφώνονται οι εκδηλώσεις του πατρινού καρναβαλιού\n- Στις 14:00 ξενικά η μεγάλη καρναβαλική παρέλαση!!!!!!\nΚορυφώνονται σήμερα οι εκδηλώσεις του πατρινού καρναβαλιού, με την μεγάλη παρέλαση που θα ξεκινήσει στις 2:00 μετά το μεσημέρι και την τελετή λήξης που θα πραγματοποιηθεί στις 9:00 το βράδυ, στο παλιό λιμάνι.\nΟι χιλιάδες επισκέπτες που βρίσκονται ήδη στην Πάτρα παρακολούθησαν χθες το βράδυ τη νυκτερινή ποδαράτη παρέλαση, διασκέδασαν σε καρναβαλικούς ρυθμούς και σήμερα περιμένουν να δουν από κοντά τα σατιρικά άρματα του καρναβαλικού εργαστηρίου του Δήμου Πατρέων, καθώς και τις ευφάνταστες στολές και κατασκευές των 30.000 καρναβαλιστών.\nΤην παρέλαση θα ανοίξει η μπάντα του Δήμου και θα την ακολουθεί ο βασιλιάς καρνάβαλος.\nΟ φετινός βασιλιάς καρνάβαλος είναι μεγαλειώδης, εντυπωσιακός, συμβολικός και σατιρικός, σε πλήρη και διαρκή κίνηση.\nΕιδικότερα πρόκειται για ένα πλουτοκράτη, με ημίψηλο και πούρο, που στο ένα του χέρι κρατά ένα βιβλίο, τα μνημόνια 1 και 2 και στο άλλο το μνημόνιο 3, καθώς και ένα ακόμη μνημόνιο με ερωτηματικό.\nΤον βασιλιά καρνάβαλο θα συνοδεύει το καλλιτεχνικό και πολύχρωμο άρμα της βασίλισσας που είναι εμπνευσμένο από τη θάλασσα και το υγρό στοιχείο.\nΣτην συνέχεια θα παρελάσουν τα άρματα με τους τίτλους, «Ψωνίσαμε» και «Σύμφωνο πολιτικής Συμβίωσης», όπου κυριαρχούν οι φιγούρες του πρωθυπουργού και του Γερούν Ντάισελμπλουμ.\nΑκόμη θα παρελάσουν τα άρματα από το καρναβάλι των μικρών, «Προπομπός Κιθαρίστας», «Ξαφνικά ένας Παπαγάλος», «Ο Γάτος στη Σκεπή», «Πειρατικό Καράβι», «Το Τρενάκι», «Το Κάστρο», «Δεντράκια και Μανιτάρια» και το Μουσικό Άρμα.\nΘα ακολουθήσουν οι 30.000 καρναβαλιστές, όπου με το κέφι τους και τη ζωντάνια τους αναμένεται να παρασύρουν τους θεατές σε έντονους καρναβαλικούς ρυθμούς. Παράλληλα οι πολύχρωμες και ευρηματικές στολές τους, καθώς και οι σατιρικές κατασκευές τους, αναμένεται να συνθέσουν ένα μεγάλο και ξεχωριστό καρναβαλικό σκηνικό.\nΗ παρέλαση της Κυριακής θα ολοκληρωθεί με τα άρματα του σοκολατοπόλεμου και τους πέντε συλλόγους των σοκολατοριχτών, «Σοκολατοδρομίες», «Σοκολατορίχτες», «Σοκολατομανίες», «Σοκολατομαχίες» και «Σοκολατοπαίκτες», οι οποίοι τηρούν πιστά παραδοσιακό έθιμο.\nΣτις 9:00 το βράδυ θα πραγματοποιηθεί στον μόλο της Αγίου Νικολάου η τελετή λήξης του πατρινού καρναβαλιού. Εκεί η παρουσιάστρια της τελετής λήξης, η δημοσιογράφος Νατάσσα Τραγουστή, θα υποδεχθεί τους χιλιάδες καρναβαλιστές και τον δήμαρχο Πατρέων Κώστα Πελετίδη, ο οποίος θα κηρύξει τη λήξη του καρναβαλιού.\nΑμέσως μετά θα παραδοθεί στην πυρά ο βασιλιάς καρνάβαλος, ενώ τα πυροτεχνήματα αναμένεται να δώσουν λάμψη και χρώματα στην καρναβαλική νύχτα.\nΘα ακολουθήσει δίωρη συναυλία με το συγκρότημα Passepartout και την τετραμελή ελληνική μπάντα Alcatrash. ΗΜΕΡΗΣΙΑ On Line"Η" Online 13/3 12:12\n12:02 Αδ. Γεωργιάδης: «Ο Αλέξης Τσίπρας εξελίσσεται στον μεγαλύτερο εθνικό ευεργέτη της Τουρκίας»\nΕναλλακτικό σχέδιο σε περίπτωση βροχής την Κυριακή της Αποκριάς στη Νάουσα\nΣε περίπτωση δυνατής βροχής την Κυριακή της Αποκριάς, η Οργανωτική Επιτροπή ανακοινώνει το εναλλακτικό της σχέδιο. Πιο συγκεκριμένα το έθιμο «Γενίτσαροι και Μπούλες» θα διεξαχθεί κανονικά χωρίς να αλλάξει τίποτε στο τυπολατρικό του εθίμου. Οι λαογραφικοί σύλλογοι του Δήμου θα βρίσκονται στο Δημοτικό Θέατρο Νάουσας όπου θα παρουσιαστεί ο παραδοσιακός γάμος και έπειτα θα ακολουθήσει το παραδοσιακό γλέντι με την συνοδεία οργάνων και τη συμμετοχή όλων των λαογραφικών συλλόγων.\nΤέλος οι καρναβαλικές ομάδες θα βρίσκονται στον Πολυχώρο Πολιτισμού Χρ. Λαναρά κτήριο «ΕΡΙΑ» όπου με τη συνοδεία DJ θα χορέψουν σε ξέφρενους αποκριάτικους ρυθμούς.\nστις 13/3/2016 01:15\nΈκαναν την νύχτα μέρα οι καρναβαλιστές - Υπό βροχή η νυχτερινή παρέλαση στην Ξάνθη\nΤην νύχτα... μέρα έκαναν το βράδυ του Σαββάτου χιλιάδες καρναβαλιστές στην Ξάνθη, που αψήφισαν την βροχή και έδωσαν το παρών στην νυχτερινή παρέλαση που πραγματοποιήθηκε στο πλαίσιο των φετινών καρναβαλικών εκδηλώσεων.\nΟι προβλέψεις των μετεωρολόγων έπεσαν μέσα και ήδη από το απόγευμα του Σαββάτου το σκηνικό του καιρού άλλαξε απότομα στην περιοχή, με την βροχή να κάνει αισθητή την παρουσία της. Αυτό ωστόσο δεν επηρέασε τους χιλιάδες καρναβαλιστές που μασκαρεύτηκαν και ξεχύθηκαν στην πόλη συμμετέχοντας στην νυχτερινή παρέλαση.\nΟι καρναβαλιστές συγκεντρώθηκαν στην 28ης Οκτωβρίου και κατευθύνθηκαν στην Κεντρική Πλατεία όπου είχε στηθεί πάρτι με μουσική, χορό και άφθονο κέφι. Μετά το πέρας της παρέλασης ο Δήμος Ξάνθης και το Κέντρο Πολιτισμού Δήμου Ξάνθης βράβευσαν με απόφαση της οργανωτικής επιτροπής του καρναβαλιού τον Σύλλογο «Γέφυρα» για την καλύτερη οργάνωση και τον Πολιτιστικό Σύλλογο «Βάτραχοι» για την καλύτερη στολή συμμετοχής τους, στη μεγάλη καρναβαλική παρέλαση των Θρακικών Λαογραφικών Εορτών – Ξανθιώτικο Καρναβάλι 2015.\nΠηγή: xanthinea.gr Σάββατο, 12 Μαρτίου 2016 23:17\nΣτο ρυθμό του Βασιλιά Καρνάβαλου όλη η Κρήτη(video)\nΗμερομηνία δημοσίευσης: 12/03/2016, 11:23\nΟπλισμένοι με κέφι, και αψηφώντας τις προβλέψεις των μετεωρολόγων για βροχές και καταιγίδες, χιλιάδες καρναβαλιστές αναμένεται να ξεχυθούν αυτό το σαββατοκύριακο στους δρόμους και τις πλατείες της Κρήτης, για να αποχαιρετήσουν την Αποκριά.\nΣτο Ηράκλειο η μεγάλη παρέλαση της "Καστρινής Αποκριάς" θα ξεκινήσει σήμερα, στις 4 το απόγευμα, από τη λεωφόρο Καλοκαιρινού και θα ολοκληρωθεί στην πλατεία Ελευθερίας. Συγκεκριμένα, η διαδρομή που θα ακολουθήσουν οι 27 ομάδες που συμμετέχουν στην παρέλαση είναι λεωφόρος Καλοκαιρινού (στο ύψος της Αγίου Μηνά), Ίδης, Δικαιοσύνης και κατάληξη στην πλατεία Ελευθερίας. Εκεί θα στηθεί μια γιορτή πλούσια σε μουσική και χορό!\nΔεκαεπτά χιλιάδες καρναβαλιστές μπροστά σε περίπου 100.000 επισκέπτες θα παρελάσουν αύριο Κυριακή στη μεγάλη καρναβαλική παρέλαση, ημέρα αποκορύφωσης της καρναβαλικής περιόδου. Οι ομάδες του Ρεθεμνιώτικου Καρναβαλιού ανέρχονται σε 43 και τα άρματα σε 32, με τα μέλη των ομάδων έτοιμα να δώσουν τον καλύτερό τους εαυτό. Οι πληρότητες έχουν φτάσει ήδη στο 100% σε αρκετά από τα 22 ξενοδοχεία που θα δεχτούν τους επισκέπτες, ενώ μαζί με όλα τα τουριστικά καταλύματα, οι διαθέσιμες κλίνες αριθμούν μερικές χιλιάδες.\nΜετά την καύση του βασιλιά καρνάβαλου θα ακολουθήσει συναυλία με τη Γεωργία Νταγάκη στην ειδυλλιακή παραλία του Ρεθύμνου. Η Γ. Νταγάκη επιλέγει τραγούδια μέσα από την προσωπική της δισκογραφία, αλλά και άλλα - παλιά και καινούργια - σ' ένα εκρηκτικό πρόγραμμα με δυνατούς ρυθμούς, αλλά όχι μόνο!\nΓια πρώτη φορά το Καρναβάλι του Τυμπακίου θα πραγματοποιηθεί νύχτα! Η παρέλαση των αρμάτων και των καρναβαλιστών θα ξεκινήσει σήμερα, στις 6:30 το απόγευμα, και η λήξη της παρέλασης θα είναι, όπως πάντα, η κεντρική πλατεία Τυμπακίου!\nΣτην τελική ευθεία για το 38o Καρναβάλι, που θα πραγματοποιηθεί αύριο Κυριακή, έχει μπει η Πόμπια. «Σε μια διοργάνωση που ζηλεύουν ακόμα και οι θεοί», όπως είναι το πρόμο του φετινού καρναβαλιού. Το καρναβάλι θα ξεκινήσει στις 6 το απόγευμα και οι διοργανωτές περιμένουν το κοινό «για να γελάσουμε με τον αυθορμητισμό που πάντα μας χαρίζουν με έξυπνα θέματα, εμπνευσμένα από την επικαιρότητα». Στο τέλος θα χορέψουν αγόρια και κορίτσια το παραδοσιακό γαϊτανάκι, έθιμο που περνάει χρόνια από γενιά σε γενιά. Παρουσιάζει η Ύβα Κουμαντάκη. Μουσική επιμέλεια: Dj Zak.\nΤο Αρκαλοχώρι ανοίγει τις πύλες του και προσκαλεί το κοινό σε ένα ατέλειωτο αποκριάτικο ξεφάντωμα αύριο, από τη 1:30 το μεσημέρι. «Φορέστε τις μάσκες σας... τα καπέλα σας... βαφτείτε και κατεβείτε στο κέντρο της πόλης! Σε διάφορα σημεία της πόλης ξετυλίγονται σκηνές που θα συναρπάσουν, θα διασκεδάσουν και θα σας μεταφέρουν στη μακρινή Άγρια Δύση. Μασκαρεμένες φιγούρες θα τριγυρίζουν ανάμεσά σας, σκορπώντας άφθονο κέφι και γέλιο, επιφυλάσσοντας πολλές εκπλήξεις... πολύ κέφι... πολύ χορό», αναφέρουν οι διοργανωτές.\n* Στη 1:30 μ.μ. στην πλατεία Ηρώων Πολυτεχνείων θα στηθεί ένα ινδιάνικο χωριό... «Η Μαρουλίτα, με βοηθούς την Αδαμαντίνη, τη Θάλεια, τη Μαρία, την Κατερίνα και τη Βάλια, θα ψυχαγωγήσει τους μικρούς μας Ινδιάνους, στον ειδικά διαμορφωμένο χώρο στην πλατεία Ηρώων Πολυτεχνείου, παίζοντας με τα Στοιχεία της Φύσης: Νερό - Φωτιά - Αέρας - Χώμα! Οι μικροί καρναβαλιστές θα πρωταγωνιστήσουν σ' ένα θεατρικό παιχνίδι κομμένο και ραμμένο στα μέτρα της στολής τους. Θα ακολουθήσει δημιουργικό εργαστήρι, όπου οι μικροί μας φίλοι θα αυτοσχεδιάσουν και θα κατασκευάσουν αποκριάτικες δημιουργίες μέσα από ποικίλα υλικά (χαρτόνια, κομφετί, σερπαντίνες, πούπουλα, κορδέλες κ.ά.).\n* Στο κέντρο του Αρκαλοχωρίου το συγκρότημα "Alan Dalon", στις 3:30 το απόγευμα, θα δώσει συναυλία, χαρίζοντας μια αξέχαστη Αποκριά στο κοινό.\n* Το ξεφάντωμα συνεχίζεται στις 5:30 το απόγευμα στην πλατεία Ελευθερίας, σ' ένα τρελό πάρτι... «Ελάτε να αποχαιρετήσουμε την τρελή γιορτή των Αποκριών με χορό και ποτό, καθώς θα 'ρχεται η νύχτα και οι ρυθμοί και το κέφι θα ανεβαίνουν! Και κάπου στο... αντάμωμα των δρόμων, τα "SALOON" των Πολιτιστικών Συλλόγων του Δήμου μας θα έχουν στηθεί για να σας κεράσουν», υπογραμμίζουν οι διοργανωτές.\nΔεκάδες οι εκδηλώσεις και στα Χανιά. Σήμερα, στις 6 το απόγευμα, θα πραγματοποιηθεί το Καρναβάλι της Παλαιόχωρας και ακολουθούν αύριο Κυριακή, με ώρα έναρξης τις 3 μετά το μεσημέρι, τα καρναβάλια σε Κίσσαμο και Καλύβες. Στην Παλαιόχωρα θα λάβουν μέρος 20 άρματα και ομάδες, ενώ 12 άρματα και ομάδες θα λάβουν μέρος σε Κίσσαμο και Καλύβες.\nΓια μια ακόμη φορά θα πραγματοποιηθούν την Καθαρά Δευτέρα τα "Αποκριγιώματα στο Ρούβα". Στις 12 το μεσημέρι θα στηθεί ένα υπαίθριο γλέντι στον κεντρικό δρόμο της Γέργερης, όπου θα παρουσιαστούν παραδοσιακά δρώμενα. Τις εκδηλώσεις διοργανώνουν σύλλογοι του δημοτικού διαμερίσματος Ρούβα του δήμου Γόρτυνας, σε συνεργασία με την Περιφερειακή Ενότητα Ηρακλείου.\nΒαθιά ανάσα στην οικονομία του Ρεθύμνου φέρνει η Αποκριά.\nΗ πόλη βουλιάζει από επισκέπτες, με την πληρότητα στα ξενοδοχεία να αγγίζει το 70%, σύμφωνα με το σύλλογο ξενοδόχων του νομού .Το γεγονός αυτό φέρνει αέρα αισιοδοξίας και χαμόγελα ενόψει καρναβαλικού τριημέρου. Αγορά και τουρισμός,οι μεγάλοι κερδισμένοι μια ανάσα πριν την καρναβαλική παρέλαση.\nΗ πληρότητα στα τουριστικά καταλύματα όχι μόνο αγγίζει το 70% αυτή τη στιγμή αλλά και η κίνηση είναι αυξημένη κατά 20% σε σχέση με πέρυσι, όπως τονίζει ο αντιπρόεδρος του συλλόγου ξενοδόχων του νομού. Συνολικά 1.600 περίπου κρεβάτια διατίθενται σε ξενοδοχεία της πόλης.Παρακολουθείστε το video\nΆλλοι ξύπνησαν νωρίς άλλοι δεν ...κοιμήθηκαν καθόλου\n- Καρναβαλικό το κλίμα στο κέντρο παρά τη βροχή- ΔΕΙΤΕ ΦΩΤΟ\nΓλέντι μέχρι το πρωί\nΠάτρα:Γλέντι μέχρι το ξημέρωμα σήμερα στο κέντρο-Κατά κύματα οι επισκέπτες που δεν φοβήθηκαν τον καιρό - ΔΕΙΤΕ ΦΩΤΟ\nΑΠΟΚΡΙΕΣ: Και όμως έγινε η 4η καρναβαλική Παρέλαση Μύρινας [photos+video]\nΜια πολύ γεμάτη Κυριακή της αποκριάς είχαν την ευκαιρία να απολαύσουν οι κάτοικοι της Μύρινας...\nαλλά και των χωριών της Λήμνου που παρακολούθησαν αλλά και συμμετείχαν, στην 4η καρναβαλική Παρέλαση Μύρινας, που οργανώθηκε άψογα και φέτος.\nΑπό τους ακρίτες κατοίκους δεν έλειψε το κέφι και η φαντασία και σε πολλές περιπτώσεις ήταν εξαιρετικά πρωτότυποι και καλαίσθητοι!\nΗ παρέλαση εξελίχθηκε σε ένα τεράστιο παρτυ που διασκέδασαν μικροί και μεγάλοι δίνοντας μια ιδιαίτερη νότα χαράς και ζωντάνιας, που τόσο έχουν ανάγκη οι άνθρωποι.\nLimnosReport web tv: Καρναβάλι Μύρινα Λήμνου 2016\nΑκόμα και επισκέπτες που βρέθηκαν για πρώτη φορά στην Λήμνο εντυπωσιάστηκαν ευχάριστα και συμμετείχαν με ιδιαίτερη διάθεση!\nLimnosreport web tv: 4η Καρναβαλική Παρέλαση Λήμνος στο Δημαρχείο\n«Πρώτη φορά ήμασταν στη Μύρινα φέτος και είδαμε το καρναβάλι ότι τραβήξαμε σας τις στέλνουμε ίσως τις θέλετε για ρεπορτάζ ή αρχείο διότι ήταν φανταστικά και συγχαρητήρια για όλη αυτή την όμορφη παρέλαση σε όλη τη Λήμνο!»\nΕάν και το γενικό συντονισμό τον είχε η κα Αθηνά Τζαννέτου Γιαρμαδούρου, τα εύσημα ανήκουν σε όλους, μηδενός εξαιρεμένου.\nΗ κριτική επιτροπή έδωσε τρία ξεχωριστά βραβεία, όμως αποτελεί κοινή ομολογία ότι η προσπάθεια όλων, ήταν για βραβείο!\nΗ Λήμνος και οι Λημνιοί, έχουν πολλές δυνατότητες όταν εκφράζονται και συμμετέχουν και το απέδειξαν ακόμα μια φόρα!\nΠηγή Αναρτήθηκε 7/3/2016 στις 9:44:00 μ.μ.\nΗ Μαλού live στο Καρναβάλι Μοσχάτου (εικόνες - βίντεο)!\nWritten By ΤΟ ΜΟΣΧΑΤΟ ΜΟΥ on Δευτέρα, 7 Μαρτίου 2016 | 12:11:00 π.μ.\nΤην Κυριακή, 6 Μαρτίου 2016 στις 14.00 μ.μ, στην Λεωφ. Μακρυγιάννη στο Μοσχάτο πραγματοποιήθηκε με μεγάλη επιτυχία η ΜΕΓΑΛΗ ΠΑΡΕΛΑΣΗ του Καρναβαλιού! Η Λεωφόρος Μακρυγιάννη γέμισε με πληρώματα μεταμφιεσμένων από το Μοσχάτο και τον Ταύρο. Μεγάλη παρέλαση μεταμφιεσμένων του Δήμου, με τη συμμετοχή σχολείων, φορέων, ομάδων καρναβαλιστών, χορευτικών σχημάτων. Συμμετείχε η χορευτική ομάδα "TUMBAO"\nΜε τη λήξη της παρέλασης στην πλατεία Μεταμορφώσεως πραγματοποιήθηκε μεγάλη Συναυλία έντεχνου-λαϊκου και latin με τη δημοφιλή Μαλού. Φιλική συμμετοχής ο δικός μας Άκης Δείζιμος!\nΗ Μαλού live στο Καρναβάλι Μοσχάτου!\nRead more: http://my-mosxato.blogspot.com/2016/03/live_7.html#ixzz42AIxMfNb\nΤο Καρναβάλι της Ξάνθης\nΠηγή: Eurokinissi/Βασίλης Βερβερίδης (φωτογραφία αρχείου)\nΤο Καρναβάλι της Ξάνθης είναι από τα πιο γνωστά της Ελλάδ\nας. Διοργανώνονται δεκάδες εκδηλώσεις για μικρούς και μεγάλους όλη τη διάρκεια του Τριώδιου.\nΧιλιάδες καρναβαλιστές ξεχύνονται στους δρόμους για να παρ\nελάσουν μαζί με δεκάδες άρματα.\nΠηγή: Eurokinissi/Βασίλης Βερβερίδης\nΜετά το τέλος της παρέλασης γίνεται το κάψιμο του τζάρου στο ποτάμι της πόλης. Έθιμο που αντλεί τις ρίζες του από τα αρχαία χρόνια.\nΚάθε χρόνο χιλιάδες επισκέπτες συμμετέχουν στις παρελάσεις δηλώνοντας συμμετοχή σε κάποιο από τα καρναβαλικά πληρώματα.\nΔ. Ωραιοκάστρου: Βάλε τη μάσκα σου και έλα στην Καρναβαλική παρέλαση την Κυριακή\nΓια 5η συνεχόμενη χρονιά ο δήμος Ωραιοκάστρου σε συνεργασία με τον Εμπορικό Σύλλογο Ωραιοκάστρου και τον δήμο Ξάνθης διοργανώνει μια μεγάλη Καρναβαλική Παρέλαση με τη συμμετοχή εκατοντάδων παιδιών, γονέων, πολιτιστικών και αθλητικών συλλόγων και αντιπροσωπείας καρναβαλιστών από το δήμο Ξάνθης, οι οποίοι και θα δώσουν τον δικό τους παλμό στο 5ο Καρναβάλι Ωραιοκάστρου.\nΠρόκειται για μια φαντασμαγορική γιορτή για το δήμο μας που θα δώσει χαρά κυρίως στα μικρά παιδιά και τους συμπολίτες μας, ενώ θα αποτελέσει μια χρυσή ευκαιρία για την προσέλκυση επισκεπτών από όλο τον νομό Θεσσαλονίκης, που θα βοηθήσουν στην τόνωση της τοπικής αγοράς. Στόχος της δημοτικής αρχής είναι άλλωστε στο άμεσο μέλλον ο δήμος να οριστεί ως καρναβαλικός προορισμός για τον νομό Θεσσαλονίκης, ο οποίος στερείται ενός τέτοιου θεσμού.\nΓια πρώτη χρονιά φέτος θα μπορούν να συμμετάσχουν στην Καρναβαλική Παρέλαση και όσοι το επιθυμούν χωρίς να ενταχθούν σε κάποιο γκρουπ. Όλοι αυτοί θα έχουν τη δυνατότητα να παρελάσουν με την ομάδα «Μεγάλη παρέα» που θα έχει ελεύθερο θέμα. Ενώ, η καλύτερη θεματική ομάδα, που θα επιλέξει τριμελής επιτροπή από τον δήμο Ξάνθης, τον Εμπορικό Σύλλογο Ωραιοκάστρου και την Ένωση Γονέων και Κηδεμόνων του δήμου Ωραιοκάστρου θα κερδίσει δωρεάν μεταφορά για τη συμμετοχή της στο καρναβάλι της Ξάνθης την Κυριακή 13 Μαρτίου 2016. Θα δοθούν επίσης βραβεία στη δεύτερη και τρίτη καλύτερη συμμετοχή.\nΝα σημειωθεί ότι η Καρναβαλική Παρέλαση θα ξεκινήσει στη 1 το μεσημέρι από την είσοδο του δημαρχείου Ωραιοκάστρου με τελικό προορισμό το Κονταξοπούλειο Αθλητικό Κέντρο, όπου θα στηθεί ένα τρικούβερτο γλέντι ενώ ο δήμος Ωραιοκάστρου αύριο, Παρασκευή 4 Μαρτίου θα διοργανώσει παιδικά αποκριάτικα πάρτι και στις τρεις δημοτικές ενότητες, στα κλειστά γυμναστήρια Δρυμού, Νεοχωρούδας και Ωραιοκάστρου στις 18.30 το απόγευμα.\nΑναλυτικά η διαδρομή της Καρναβαλικής Παρέλασης θα είναι η εξής:\nΕκκίνηση από την οδό Κομνηνών (στο ύψος του δημαρχείου), στη συνέχεια θα διασχίσει την οδό Κομνηνών έως τη συμβολή της με την οδό Λεωφόρος Δημοκρατίας, θα συνεχίσει στη Λεωφόρος Δημοκρατίας και θα καταλήξει στην οδό Θεσσαλονίκης με τελικό προορισμό το Κονταξοπούλειο Αθλητικό Κέντρο.\nΒαγγέλης Κοκολάκος Πέμπτη, 03 Μαρτίου 2016 13:25\nΈτοιμοι οι καρναβαλιστές για το Γεραπετρίτικο Καρναβάλι\nΕίκοσι μέρες πριν την παρέλαση των αρμάτων με τους εκατοντάδες μεταμφιεσμένους σε μικρές ή μεγάλες ομάδες στο Γεραπετρίτικο Καρναβάλι 2016, ο νέος Πολιτιστικός Σύλλογος Ιεράπετρας, έχει καταφέρει οργανωτικά το ακατόρθωτο, φτάνοντας μέχρι εχθές τους 105 χορηγούς, οι οποίοι υποστηρίζουν οικονομικά αυτό το εγχείρημα , βάζοντας ως στόχο , το καλύτερο και πολυπληθέστερο καρναβάλι που έχει διοργανωθεί ποτέ στη "Νύμφη" του Λιβυκού πελάγους.\nΤο Δ.Σ. του νέου Πολιτιστικού Συλλόγου Ιεράπετρας , με μια έμπειρη ομάδα κοριτσιών που έχει καταφέρει τα τελευταία χρόνια να δώσει μια άλλη ζωντάνια στο Γεραπετρίτικο Καρναβάλι, ακολουθεί και φέτος την ίδια συνταγή, με τη βοήθεια της ΚΟΙΝΩΠΟΛΙΤΙΑ του Δήμου Ιεράπετρας, τις καφετέριες και τα μπάρ της πόλης , τους πολιτιστικούς συλλόγους των κοντινών οικισμών, τις σχολές χορού και τα σχολεία.\nΤο Δ.Σ. του νέου Πολιτιστικού Συλλόγου απαρτίζεται από τις , Μαρία Κουβάκη, Γωγώ Καροφυλλάκη, Μυρτώ Μαρκοπούλου, Ειρήνη Κουβάκη, Μαρία Πετάση, και Ελεάννα Καρανδεινού.\n11 ομάδες - εκατοντάδες καρναβαλιστές\n«Είμαστε 20 μέρες πριν από το καρναβάλι και στην Ιεράπετρα νιώθουμε ότι ο κόσμος έχει αγκαλιάσει όσο ποτέ άλλοτε την προσπάθεια μας . Μας φωνάζουν από κάθε σημείο του Δήμου μας μικρές και μεγάλες επιχειρήσεις, να μας προσφέρουν τη χορηγία τους, για να κάνουμε το καλύτερο καρναβάλι που έγινε ποτέ στον τόπο μας. Την ίδια ώρα οι ομάδες δηλώνουν τη συμμετοχή τους και το θέμα τους στην οργανωτική επιτροπή. Ήδη έχουν δηλώσει τη συμμετοχή τους 11 μεγάλες ομάδες με εκατοντάδες καρναβαλιστές.\nΤο ιδιαίτερο χαρακτηριστικό στη φετινή διοργάνωση είναι ότι, έχουμε πάρα πολύ μεγάλες ομάδες που φτάνουν μέχρι και τα 150 άτομα η καθεμία. Οι πρώτες δηλώσεις συμμετοχής μας έχουν έρθει από τα καφέ και τα μπάρ της Ιεράπετρας, από τις σχολές χορού και από τα σχολεία. Συμμετοχή έχουν δηλώσει όμως και ομάδες από το Κεντρί και τον Άγιο Ιωάννη» , μας είπε η πρόεδρος του νέου Πολιτιστικού Συλλόγου Ιεράπετρας κ Μαρία Κουβάκη.\nΡαντεβού στις 13 Μαρτίου\n«Η παρέλαση των αρμάτων στο Γεραπετρίτικο Καρναβάλι 2016, θα ξεκινήσει στις 4.00 το απόγευμα της Κυριακής 13 Μαρτίου ημέρα της Μεγάλης Αποκριάς. Τα άρματα θα συγκεντρωθούν λίγο νωρίτερα στο οικόπεδο απέναντι από το σχολικό παραλιακό συγκρότημα και η παρέλαση θα γίνει στην οδό Μιχαήλ Κοθρή για να καταλήξει στην πλατεία Δημαρχείου. Δηλώσεις συμμετοχής ομάδων και μεμονωμένων καρναβαλιστών θα δεχόμαστε ακόμα και λίγα λεπτά πριν την έναρξη της παρέλασης. Έχουμε φροντίσει εφέτος να καλύψουμε ηχητικά όλη τη διαδρομή από την αρχή μέχρι το τέλος της παρέλασης, και ελπίζουμε εκείνη τη μέρα ο καλός καιρός της Ιεράπετρας να είναι σύμμαχος μας», προσθέτει η πρόεδρος του νέου Πολιτιστικού Συλλόγου Ιεράπετρας κ Μαρία Κουβάκη.\n«Είμαι σίγουρη ότι τούτη η φετινή διοργάνωση, θα είναι η καλύτερη όλων των εποχών. Όσο συνεχίζεται η στήριξη των δεκάδων χορηγών του 27ου Γεραπετρίτικου Καρναβαλιού , τόσο εμείς ψάχνουμε να το εμπλουτίσουμε και με άλλα δρώμενα που θα κάνουν τα παιδιά κυρίως, να περάσουν όμορφα διασκεδάζοντας με την ψυχή τους.\nΚαλούμε όλους τους φίλους της Ιεράπετρας από κάθε γωνιά της Κρήτης, να εκμεταλλευτούν το τετραήμερο της αργίας μέχρι και την Καθαρά Δευτέρα , για να περάσουν μαζί μας μια αξέχαστη Μεγάλη Αποκριά, συνδυάζοντας λίγες μέρες ξεκούρασης και χαλάρωσης στα ξενοδοχεία της περιοχής μας , διασκεδάζοντας με τους γεραπετρίτες καρναβαλιστές , και πετώντας τον χαρταετό τρώγοντας νηστίσιμα την Καθαρά Δευτέρα σε κάποια από τις εκδηλώσεις που θα οργανωθούν», προσθέτει η αντιπρόεδρος του νέου Πολιτιστικού Συλλόγου Ιεράπετρας κ Γωγώ Καροφυλλάκη.\nΧορηγία των 50 ευρώ\n«Η χορηγία στο φετινό Γεραπετρίτικο Καρναβάλι κοστίζει 50 ευρώ και το ειδικό αυτοκόλλητο σήμα , θα πρέπει να υπάρχει στη τζαμαρία της επιχείρησης του κάθε χορηγού. Φέτος κάνουμε ένα βήμα πιο κοντά στο να γίνει το Γεραπετρίτικο Καρναβάλι θεσμός Πολιτισμού και Δημιουργίας, τον οποίο ο καθένας μας με τη συμβολή και τη συμμετοχή του, μπορεί να ενισχύσει και να εμπλουτίσει με το δικό του τρόπο. Ο Δήμος Ιεράπετρας σε συνεργασία με το Νέο Πολιτιστικό Σύλλογο παραχώρησε έναν κατάλληλο χώρο στο κτήριο της ΑΓΡΕΞ για να μπορέσει κάθε ομάδα να δημιουργήσει το άρμα της και γενικά να ασχοληθεί με το κατασκευαστικό κομμάτι του φετινού καρναβαλιού. Σαν άτομα αλλά και συλλογικά πάμε μαζί με κέφι, αλληλεγγύη, και ανοιχτή καρδιά στη γιορτή της χαράς. Καλή διάθεση και καλή καρδιά είναι οι πινελιές που κάνουν τη διαφορά κάθε χρονιά. Με αυθορμητισμό και αγάπη ας ντυθούμε και φέτος με όμορφες στιγμές και χαμόγελα ψυχής» καταλήγει η αντιπρόεδρος του νέου Πολιτιστικού Συλλόγου Ιεράπετρας κ Γωγώ Καροφυλλάκη.\nΤαυτόχρονα διοργανώνεται και το Κυνήγι του Κρυμμένου θησαυρού καθώς και το παιδικό Κυνήγι του Κρυμμένου θησαυρού, με τις συμμετοχές μέχρι τώρα να ξεπερνούν τις επτακόσιες.\nΡεπορτάζ:Νίκος Πετάσης 23/02/2016, 19:13\nΟι καρναβαλικές εκδηλώσεις στα Φιλιατρά θα ξεκινήσουν\nμε την αναβίωση του εθίμου της «ΜΠΑΡΜΠΟΥΤΑΣ»\nΗ προετοιμασία για το ΦΙΛΙΑΤΡΙΝΟ ΚΕΡΝΑΒΑΛΙ έχει αρχίσει εδώ και καιρό.\nΤο Τοπικό Συμβούλιο και οι Δημοτικοί Σύμβουλοι Φιλιατρών έχουν συναντηθεί με τους τοπικούς συλλόγους για την προετοιμασία και το συντονισμό του φετινού καρναβαλιού. Η μεγάλη παρέλαση των καρναβαλιστών θα γίνει την τελευταία Κυριακή της Αποκριάς, στις 13 Μαρτίου στις 3:30 μμ στην Κεντρική Πλατεία των Φιλιατρών. Θα συμμετέχουν καρναβαλιστές από τα Φιλιατρά και τις γειτονικές πόλεις. Οικονομικά το καρναβάλι στηρίζεται από το Δήμο Τριφυλίας και την Κοινωφελή Επιχείρηση καθώς και από επιχειρήσεις, επαγγελματίες και ιδιώτες της περιοχής. Μεγάλος χορηγός και αυτή τη χρονιά θα είναι η COSTA NAVARINO με τη χορηγία των ηχητικών.\nΟι οργανωτές απευθύνουν κάλεσμα σε όλους τους Τριφύλιους όχι μόνο να παρακολουθήσουν την καρναβαλική παρέλαση αλλά και να μεταμφιεστούν και να συμμετέχουν σ` αυτήν. Στις τρεις καλύτερες συμμετοχές, όπως και τα προηγούμενα χρόνια, θα δοθούν χρηματικά βραβεία. Δηλώσεις συμμετοχής μπορούν να γίνουν στο Δημοτικό κατάστημα Φιλιατρών στην κυρία Μαρία Παναγιωτοπούλου στο τηλέφωνο 2761360023 και στην κυρία Παντελάκη Βιβή στο τηλέφωνο 6972297936.\nΟι καρναβαλικές εκδηλώσεις στα Φιλιατρά θα ξεκινήσουν από την Κυριακή 6 Μαρτίου με την αναβίωση του εθίμου της «ΜΠΑΡΜΠΟΥΤΑΣ» από τον Όμιλο Δράσεων και Πολιτισμού. Οι «ΜΠΑΡΜΠΟΥΤΕΣ» θα συγκεντρωθούν στις 6:30 η ώρα το απόγευμα στο περίπτερο του Ομίλου στην Πλατεία για να περιηγηθούν σε όλη την πόλη. Την ίδια ώρα περίπου μόλις μαζευτούν οι «ΜΠΑΡΜΠΟΥΤΕΣ», το χορευτικό του Μορφωτικού Συλλόγου «Ο Πυρσός» θα χορέψει στην Πλατεία αποκριάτικους χορούς. Μετά την περιήγησή τους στην πόλη οι «ΜΠΑΡΜΠΟΥΤΕΣ» θα καταλήξουν στο παλιό ελαιοτριβείο του Βορρέ για διασκέδαση.\nΤην ίδια μέρα, την Κυριακή 6 Μαρτίου 2016 στις 11:00 το πρωί θα γίνει το ΚΥΝΗΓΙ ΤΟΥ ΚΡΥΜΜΕΝΟΥ ΘΗΣΑΥΡΟΥ για τα παιδιά. Σημείο συνάντησης η Κεντρική Πλατεία. Και αυτή η εκδήλωση οργανώνεται από τον Όμιλο Δράσεων και Πολιτισμού.\nΟι φίλοι μας μπορούν να μαθαίνουν τα νέα του ΦΙΛΙΑΤΡΙΝΟΥ ΚΑΡΝΑΒΑΛΙΟΥ από τη σελίδα μας στο facebook στη διεύθυνση https://www.facebook.com/profile.php?id=100011435706656. Στη σελίδα, εκτός από τα νέα υπάρχουν video από τις παλιές καρναβαλικές εκδηλώσεις του Καρναβαλιού των Φούληδων και εκατόν εξήντα πέντε περίπου φωτογραφίες από τα προηγούμενα χρόνια.\nΔηλώστε συμμετοχή για το καρναβάλι Λουτρακιου\n«ΑΠΟΚΡΙΕΣ 2016» ο Δήμος σας καλεί να δηλώσετε την συμμετοχή σας για την παρέλαση του Καρναβαλιού.\nΕπίσης όποιος επιθυμεί να συμμετέχει στην παρέλαση Καρναβαλιού δεν ανήκει σε κάποια ομάδα ή σύλλογο, μπορεί να δηλώσει συμμετοχή στο τηλ. 2744360145-6948-545827.\nΠαρακαλούμε όπως μας ενημερώσετε για τις εκδηλώσεις των Συλλόγων σας από 04/03/2016-14/03/2016 ώστε να ενταχθούν στο ενημερωτικό φυλλάδιο που θα εκδώσει ο Δήμος.\nΗ Οργανωτική Επιτροπή Καρναβαλιού.\nΣάββατο, 20 Φεβρουαρίου 2016 στις 12:35 π.μ.\nΠροετοιμασίες του Συλλόγου Καρναβαλικών Εκδηλώσεων του Δήμου Πολυγύρου\nγια τη φετινή αποκριά\nΜε πολύ μεράκι ολοκληρώνονται οι προετοιμασίες του Συλλόγου Καρναβαλικών Εκδηλώσεων Διευρυμένου Δήμου Πολυγύρου για τη φετινή αποκριά.\nΤο βεστιάριο του συλλόγου, που σε εθελοντική βάση διαχειρίζεται περισσότερες από 3.000 αποκριάτικες στολές, ανοίγει για το κοινό από τη Δευτέρα 22 Φεβρουαρίου 2016, προκειμένου μικροί και μεγάλοι να «ζήσουν» το καρναβάλι, να μεταμφιεστούν και...να διασκεδάσουν στους δρόμους και τις πλατείες, στα πάρτι, τους χορούς και τις βραδινές εξόδους.\nΟι επιλογές είναι κυριολεκτικά απεριόριστες… Ήρωες κινουμένων σχεδίων, ταινιών και παραμυθιών, πειρατές, σπανιόλες, ταυρομάχοι, αρλεκίνοι, πολεμιστές, βασιλιάδες, πριγκίπισσες, νεράιδες, μάγισσες, πεταλούδες, καραμέλες και πολλές, πολλές άλλες ενοικιάζονται σε τιμές από 5 έως 8 ευρώ. Φέτος οι καινούριες στολές, που θα προστεθούν στο τεράστιο υλικό του συλλόγου, ξεπερνούν τις 200 με θέματα επίκαιρα, χρώματα και σχέδια εξαιρετικά ελκυστικά. Τα κοστούμια συνοδεύονται και από τα απαραίτητα αξεσουάρ ενώ οι εθελοντές του συλλόγου μπορούν με τις δικές τους προτάσεις να κάνουν πιο εύκολη την επιλογή της κατάλληλης για τον καθένα στολής. Οι ώρες λειτουργίας του βεστιαρίου του Συλλόγου Καρναβαλικών Εκδηλώσεων Διευρυμένου Δήμου Πολυγύρου, που βρίσκεται απέναντι από τις Έξι Βρύσες είναι 10:00 – 14:00 και 18:00 – 21:00 καθημερινά από τις 22/2 (κλειστά την Κυριακή 13 Μαρτίου 2016).\nΟ Σύλλογος Καρναβαλικών Εκδηλώσεων Διευρυμένου Δήμου Πολυγύρου, που από το 2009 κάνει αισθητή την παρουσία του σε όλα τα μεγάλα πολιτιστικά δρώμενα του δήμου, φροντίζει και για τις στολές των σχολείων και των ομάδων καρναβαλιστών, που θα λάβουν μέρος στη μεγάλη παρέλαση της Κυριακής 13 Μαρτίου στο κέντρο του Πολυγύρου. Την ίδια στιγμή διαθέτει δωρεάν σε όλα τα σχολεία στολές για τις γιορτές, που οργανώνουν καθ’ όλη τη διάρκεια του χρόνου.\nΤην περίοδο της αποκριάς εξυπηρετεί με στολές και τα καταστήματα διασκέδασης της πόλης. Εξάλλου αναλαμβάνει και το στολισμό της πόλης φτιάχνοντας τα χειροποίητα πανό των επαγγελματιών, χειροποίητους κλόουν και μάσκες. Και φέτος θα πάρει μέρος στην αποκριάτικη παρέλαση με θέμα έκπληξη…\nΟ αποκριάτικος χορός του θα πραγματοποιηθεί την Παρασκευή 4 Μαρτίου 2016 στο bar Stoa με ελληνικό πρόγραμμα από τις 22:00.\nΑναρτήθηκε από ΑΕΤΟΣ στις 2/11/2016 07:38:00 μ.μ.\nΠοιος Ζίκα; Το ξέφρενο καρναβάλι του Ρίο άρχισε εντυπωσιακά [photos]\nΟύτε οι οικονομικές δυσχέρειες, ούτε ο ιός Ζίκα που έχει απλώσει τη σκιά του πάνω από τη Βραζιλία μπορεί να σταματήσει το φαντασμαγορικό και παγκοσμίως διάσημο καρναβάλι του Ρίο.\nΤο πενθήμερο του άγριου ξεφαντώματος, των πολύχρωμων κοστουμιών, των ημίγυμνων γυναικών και ανδρών και του ασταμάτητου χορού ξεκίνησε και το σαμπαδρόμιο πήρε κυριολεκτικά φωτιά.\nΟ δήμαρχος του Ρίο ντε Τζανέιρο, Εδουάρδο Παές, παρέδωσε το χρυσό κλειδί στον «βασιλιά» του Καρναβαλιού, όπως επιβάλει η παράδοση και εκείνος με τη σειρά του υποσχέθηκε ένα θεαματικό σόου.\nΑυτό το ατελείωτο πάρτι αναμένεται να προσελκύσει έως και 5 εκατομμύρια επισκέπτες, τη στιγμή η ανησυχία για την εξάπλωση του ιού Ζίκα κορυφώνεται.\nΔιαβάστε περισσότερα στο life.gr 6/2/2016\n02.02.2016 - 21:35\nΣητεία: Το πρόγραμμα των καρναβαλικών εκδηλώσεων (Βίντεο)\nΔείτε το πρόγραμμα του Δήμου Σητεία για το εφετινό καρναβάλι!\nΠαρασκευή 26 Φεβρουαρίου\nα) Πάρτι Παιδιών – κρυμμένου θησαυρού – Sitia Beach\nβ) Συναυλία με το συγκρότημα «Καφέ Αμάν» - Πολύκεντρο\nΠάρτι Ομάδων Κρυμμένου Θησαυρού – Planitario Club\nΠαιδικό Κυνήγι Κρυμμένου Θησαυρού (Δημοτικός Κήπος)\nΠέμπτη 3 Μαρτίου\nΤσικνοπέμπτη (Δημοτικός Κήπος)\nΠαρασκευή 4 Μαρτίου\nΛευκή Αποκριάτικη Νύχτα – Σε όλους τους Εμπορικούς Δρόμους\nΠαρασκευή 11 Μαρτίου\nΠαραδοσιακά Κρητικά Συγκροτήματα (Κεντρική Πλατεία)\nΟι(η) μουσικοί(ή) της Φωτιάς\nΜεγάλη Αποκριάτικη Παρέλαση\nΚαθαρή Δευτέρα – Κούλουμα\nSitia Carnival 2016 02.02.2016 - 21:35\nΠροετοιμασία για το Μελικιώτικο καρναβάλι\nΔημοσιεύθηκε : Κυριακή, 24 Ιανουάριος 2016 23:32 Γράφτηκε από τον/την Αντώνη Χατζηκυριακίδη\nΑπό τον πρόεδρο της Δημοτικής Κοινότητας Μελίκης Αλέξανδρο Ακριτίδη ανακοινώθηκαν τα εξής: Στα πλαίσια του «Μελικιώτικου Καρναβαλιού 2016» προγραμματίζουμε σειρά εκδηλώσεων, οι οποίες θα κορυφωθούν την Καθαρά Δευτέρα 14 Μαρτίου 2016, με την παρέλαση αρμάτων, παραδοσιακών συγκροτημάτων και τμημάτων καρναβαλιστών από Δημοτικά Σχολεία, Γυμνάσια, Λύκεια, Πολιτιστικούς και Αθλητικούς Συλλόγους.\nΓια την αναλυτικότερη ενημέρωση όλων των ενδιαφερομένων, σας προσκαλούμε την Κυριακή 7 Φεβρουαρίου 2016, στις 7 μ.μ., στην αίθουσα εκδηλώσεων του πρώην Δημαρχείου Μελίκης, σε ανοιχτή σύσκεψη, όπου θα αναφερθούν όλες οι απαραίτητες λεπτομέρειες και θα συζητηθεί το πρόγραμμα των εκδηλώσεων.\nΘεωρώντας πως, χάρη στη δική σας συμβολή επιτυγχάνεται η διατήρηση της μακρόχρονης παράδοσης του Μελικιώτικου Καρναβαλιού, σας ευχαριστούμε εκ των προτέρων για την συμμετοχή σας και θα είμαστε στη διάθεσή σας για κάθε περαιτέρω διευκρίνιση". 24/1/2016\nΚυριακή, 24 Ιανουαρίου 2016 Posted by OMAΔΑ UNWIRED\n27 Φεβρουαρίου ανοίγει η αυλαία του Καλαματιανού Καρναβαλιού\nΠλούσιο σε εκδηλώσεις και με παραδοσιακά στοιχεία από την τοπική πολιτισμική παράδοση του τόπου θα είναι το 4ο Καλαματιανό Καρναβάλι 2016, που ανοίγει την αυλαία του στις 27 Φεβρουαρίου 2016. Ο πρόεδρος της καρναβαλικής επιτροπής, Παναγιώτης Γιαννόπουλος, γνωστοποίησε τον προγραμματισμό των εκδηλώσεων, οι οποίες ξεκινούν με την τελετή έναρξης στην πλατεία Όθωνος στις 27 Φεβρουαρίου και τελειώνουν με τις απονομές των βραβείων στις 18 Μαρτίου.\nΟ Παναγιώτης Γιαννόπουλος κάλεσε όλους τους ενδιαφερόμενους να δηλώσουν συμμετοχή σε υπάρχουσες ομάδες ή να δημιουργήσουν τις δικές τους και να μετάσχουν στο 4ο Καλαματιανό Καρναβάλι. Ακόμη, επεσήμανε ότι οι εθελοντές είναι η δύναμη του καρναβαλιού και κάλεσε να επικοινωνήσουν με την Καρναβαλική Επιτροπή όσοι έχουν διάθεση να βοηθήσουν. Στόχος του φετινού καρναβαλιού είναι, εκτός από το μοντέρνο και σύγχρονο στυλ, να εμπλουτισθεί και με παραδοσιακά στοιχεία και χαρακτηριστικά από την ευρύτερη περιοχή της Καλαμάτας. Το εκθετήριο των αποκριάτικων στολών των γκρουπ θα λειτουργήσει στο φουαγιέ του Δημοτικού Πνευματικού Κέντρου, από τις 11 Φεβρουαρίου.\nAbout the Author Feel free to leave a response 24/1/2016\nΗ φετινή τελετή έναρξης χαρακτηρίστηκε σαν ένα ταξίδι από φωνές, κίνηση, τραγούδια και παραδοσιακά κρουστά, όπου ενώθηκαν η Ελλάδα, η Αφρική, η Βραζιλία, το Μεξικό, η Κούβα και η Ιταλία, και κατέληξαν με την ομάδα κρουστών των Ολυμπιακών Αγώνων του 2004 της Αθήνας «Ηχόδραση».\nΜε μήνυμα προς τους νέους και τις νέες να μείνουν ασυμβίβαστοι και να διεκδικήσουν ό,τι τους ανήκει, κήρυξε απόψε την έναρξη του πατρινού καρναβαλιού, ο δήμαρχος Πατρέων Κώστας Πελετίδης.\nΕιδικότερα, ο Κώστας Πελετίδης ανέφερε προς τον κόσμο που είχε κατακλύσει την πλατεία Γεωργίου, παρά τις χαμηλές θερμοκρασίες: «Το καλύτερο καρναβάλι στην Ελλάδα, ξεκίνησε. Τα τύμπανα της ειρήνης ηχούν απόψε από την Πάτρα γι? όλο τον κόσμο. Αν η μισή καρδιά μου, η καρδιά μας, βρίσκεται εδώ σ? αυτήν την πλατεία, η άλλη μισή χτυπά στο Αιγαίο, εκεί όπου χάνονται καθημερινά παιδικές ψυχούλες εξαιτίας των ιμπεριαλιστών». Και συνέχισε: «Νέες και νέοι, μείνετε ασυμβίβαστοι, διεκδικήστε ό,τι σαν ανήκει, στείλτε το μήνυμα προς κάθε ισχυρό, ότι η ελπίδα είσαστε εσείς, η μόνη γνήσια ελπίδα του λαού για ζωή ολάκερη. Πάμε και πάλι μαζί με αστράτευτο κέφι και ζωντάνια να ξεπεράσουμε τις δυσκολίες της ζωής, να γλεντήσουμε τη ζωή».\nτα σημαντικότερα γεγονότα που έχουν συμβή 5 Μαΐου 2021, στον 21ο αιώνα\nΜΠΑΜ! & ΚΑΤΩ! ΘΕΙΑ ΔΙΚΗ Η διευθύντρια του πρακτορείου φαρμακων της Δανιας πέθανε κατά τη διάρκεια συνέντευξης Τύπου στην οποία ανακοίνωσε τη διακοπή της χρήσης του εμβολίου AstraZeneca από τη Δανία. Η ιδια εκανε νωριτερα το λαθος να εμβολιαστει.\nΘα φύγουν νύχτα, ο κόσμος θα τους πάρει με τις πέτρες\nΝεκρός ο Ανδρέας Ραουνάς – Ήταν ο πρώτος πολίτης που εμβολιάστηκε στην Κύπρο σε ηλικία 84 ετών – ΦΩΤΟΓΡΑΦΙΑ\nΜΠΑΜ! & ΚΑΤΩ! ΘΕΙΑ ΔΙΚΗ\nΗΠΑ: Εργαστήρια Αδυνατούν να Βρουν Covid-19 σε 1.500 Θετικά Τεστ\nΘα φύγουν νύχτα,\nΝεκρός ο Ανδρέας Ραουνάς\nΤένις: Άνετα στον 3ο γύρο του Όπεν της Μαδρίτης ο Τσιτσιπάς, 2-0 τον Περ\nΌπεν Μαδρίτης: Ευνοϊκή η κλήρωση για τον Τσιτσιπά\nEντός έδρας στραβοπάτημα για την Ελλάδα, 1-1 με τη Γεωργία\nO ήχος αυτής της Ferrari είναι τρομερός!\nΕπίδειξη ισχύος από τον Lewis Hamilton στην Πορτογαλία\nΑυτοκίνητο-WRC: Νικητής ο Οζιέ στο Ράλι Κροατίας\n«Καρφώνει» κυβέρνηση Μητσοτάκη ο ΟΗΕ; - Δημοσιογράφοι αντιμετωπίζουν προφυλακίσεις και θάνατο\nΔένδιας - ΥΠΕΞ\nΧιμάρα: Τὸ διαχρονικὸ ἀδούλωτο φρόνημα τῶν Ἑλλήνων\nΣαλαμίνα: Σημαντική ανακάλυψη -Βρήκαν τμήμα επιθαλάσσιου τείχους της Κλασικής εποχής\nH θαμμένη γνώση των προγόνων μας.Σκυρόδεμα (τσιμέντο) του 1000 π.Χ!!!\n''Εφιάλτης'' ο Πόντος για την Άγκυρα: ''Θα αναγνωρίσουν την ποντιακή γενοκτονία''\nΛιβύη - Χαλίφα Χαφτάρ\n''Mπλόκο'' Χαφτάρ στη Τουρκία: Ανεπιθύμητος ο Λίβυος πρωθυπουργός στη Βεγγάζη\nΠΕΝΘΟΣ ΣΤΗΝ ΚΥΠΡΟ! Πέθανε ο Βάσος Λυσσαρίδης\nΛιβύη - Χ...\nΗ Ελλάδα προσηλωμένη στο Διεθνές Δίκαιο\nΕλλάδα ΜΜΕ: Κορονοτρομοκρατία με.. Πλάνα Ινδίας την Ώρα που η Ελλάδα Έχει Αναλογικά 4+ Φορές Περισσότερους Θανάτους Covid-19\nO Eλληνικός Στόλος ''απλώνεται'' στη Μεσόγειο: Φρεγάτες, υποβρύχια & πυραυλάκατοι σε ετοιμότητα\n6.500.000 ευρω δίνει η κυβέρνηση για την ταινία του Αντετοκούμπο, ενώ την ίδια στιγμή ο χρυσός ολυμπιονίκης Πετρούνιας είναι 7...\nΧάνουν τεράστια ποσά οι μέτοχοι και οι Έλληνες φορολογούμενοι από τη νέα ιδιωτικοποίηση της Πειραιώς - Δείτε πως\nΟ Χ. Θεοχάρης επικαλείται τη «σπατάλη» σε τεστ για να πείσει για το πιστοποιητικό εμβολιασμού\nROKMININEWS ERROR: File not found: images/stories/AD.HP.KAI.D.M/dasoi 932021.png\nCity Nature Challenge: Διεθνής επιστημονική πρωτοβουλία για τον εντοπισμό της βιοποικιλότητας στις πόλεις μας\nΤο πιο εντυπωσιακό κάστρο της Ελλάδας, 1000 κάτοικοι, καταγάλανα νερά: Σ’ αυτό το «κρυφό» μέρος απλά πρέπει να πας\nΟι δασικοί χάρτες αναρτήθηκαν και «καίνε» χιλιάδες περιουσίες!\nΟ εφευρέτης που ενέπνευσε το πραγματικό όνομα του Πελέ\nΝίσυρος: Ανοιξε η Γη ‑ Δείτε φωτογραφίες\n«Μάρτης» ή «Μαρτιά»: Τι συμβολίζει το βραχιολάκι του Μαρτίου;\n24η , 23η , 22η , 21η , 20η , 19η , 18η , 17η ,16η...\n10η, 9η, 8η, 7η, 6η, 5η, 4η, 3η, 2η,1η, Πρόσκληση\nO Δήμος μας η Κοζάνη\nΔΕΛΤΙΑ ΤΥΠΟΥ ΤΗΣ 05/05/2021\nΔΕΛΤΙΑ ΤΥΠΟΥ ΤΗΣ 30/04/2021\nΔΕΛΤΙΑ ΤΥΠΟΥ ΤΗΣ 31/03/2021\nΟΧΙ στον Eποικισμο - ΟΧΙ στη ΛΑΘΡΟΕΙΣΒΟΛΗ - ΟΧΙ στo ΕΜΒΟΛΙΟ\nFake news Κ.Μητσοτάκη με τον αριθμό των εμβολιασμένων: Πόσοι είναι και πόσους είπε...\nΦοβάται η Ιατρο-Πολιτική Χούντα… 80% ψευδή θετικά των self-test πιστοποιούν την ΑΠΑΤΗ του Κορωνοιού!!\nTα ΝεΑ των ΝεΩν\nΦΤΑΝΕΙ ΠΙΑ !!!\nΕρωτήματα ΦΩΤΙΑ από Νίκο Αντωνιάδη και Δημήτρη Ποντίκα στον Εισαγγελέα του Αρείου Πάγου για τα SELF TEST !!\nΝα παραιτηθούν οι πολιτικές ελίτ, αν δεν είναι ικανές να ανταγωνιστούν την Τουρκία\nTα ΝεΑ τω...\nΣΑΜΑΡΑΣ – ΚΑΡΑΜΑΝΛΗΣ ΚΑΤΑ ΜΗΤΣΟΤΑΚΗ ΚΑΙ ΣΗΜΙΤΗΣ ΚΑΤΑ ΚΑΡΑΜΑΝΛΗ\nΑΝΗΛΙΚΑ ΕΛΛΗΝΟΠΟΥΛΑ ΩΣ ΠΕΙΡΑΜΑΤΟΖΩΑ ΤΗΣ ΠΟΛΙΤΙΚΗΣ ΜΗΤΣΟΤΑΚΗ – ΚΕΡΑΜΕΩΣ – ΚΙΚΙΛΙΑ\nΕΡΑΤΥΡΑ - 2021 I.M. Αγίου Αθανασίου


Δευτέρα, 01 Ιουνίου 2020 07:10:20 ΜΜ\nΑρχική›Ειδήσεις›Επιχειρήσεις›Αερομεταφορές›"El Dorado" των αεροπορικών η Ελλάδα\nΕνώ όλη τη δημοσιότητα για τις αεροπορικές μεταφορές στην Ελλάδα κλέβει το ενδιαφέρον των ξένων για την απόκτηση του Διεθνούς Αερολιμένος Αθηνών (ΔΑΑ) – «Ελευθέριος Βενιζέλος», αθόρυβα αλλά αποτελεσματικά εισέρχονται στην εγχώρια αγορά νέοι παίκτες, ενώ οι παλιότεροι απαντούν με πρόγραμμα ενίσχυσης της θέσης τους.\nΟ ανταγωνισμός Αθήνας - Κωνσταντινούπολης\nΑλλά ας πάρουμε τα πράγματα με τη σειρά. Η ελληνική αεροπορική αγορά μετά από ανάπτυξη δεκαετιών δέχθηκε ισχυρό πλήγμα από την οικονομική κρίση, που είχε ως αποτέλεσμα τη μεγάλη πτώση της επιβατικής κίνηση στο αεροδρόμιο της Αθήνας, ενώ ισχυρές πιέσεις δέχθηκαν και οι δύο μεγάλες αεροπορικές εταιρείες της χώρας, η Aegean Airlines και η Olympic Air. Παράλληλα, την ίδια στιγμή που το «Ελευθέριος Βενιζέλος» υποχωρούσε στη διεθνή και ευρωπαϊκή κατάταξη, το αεροδρόμιο της Κωνσταντινούπολης εδραιωνόταν σαν μεγάλος αεροπορικός κόμβος, κυρίως εξαιτίας της ραγδαίας ανάπτυξης της Turkish Airlines, που έχει εκεί τη βάση της και η οποία συγκαταλέγεται πλέον στις μεγαλύτερες αεροπορικές εταιρείες του κόσμου.\nΩστόσο, το κλίμα στην Ελλάδα έχει ξεκινήσει να αλλάζει το τελευταίο 6μηνο. Καταρχήν σε αντίθεση με την Τουρκία, όπου η αεροπορική κίνηση εστιάζεται σε 3-4 μεγάλα αεροδρόμια, η εγχώρια αγορά, λόγω της μορφολογίας της χώρας και της πλειάδας των νησιών, διαθέτει περισσότερα από 10 διεθνή αεροδρόμια, όπου καταφθάνουν οι ξένοι επισκέπτες χωρίς να προσεγγίζουν το αεροδρόμιο της Αθήνας.\nΜε τα φτερά της Cyprus Airways\nΈτσι, το τελευταίους μήνες εισέρχονται και εδραιώνονται στην εγχώρια αγορά αεροπορικές εταιρείες του εξωτερικού. Η αρχή έγινε με την Cyprus Airways, η οποία ξεκίνησε από την 1η Μαρτίου 2012 με το καθημερινό δρομολόγιο Αθήνα – Θεσσαλονίκη. Η χαμηλή τιμολογιακή πολιτική της εταιρείας οδήγησε σε επιτυχία το εγχείρημα και από τον περασμένο Οκτώβριο έχει προσθέσει στο πρόγραμμά της και τα αεροδρόμια του Ηρακλείου και τη Ρόδου. Μάλιστα, πραγματοποιεί πτήσεις χωρίς την παρεμβολή του αεροδρομίου της Αθήνας.\nΗ Ryanair στο δρομολόγιο Χανίων - Θεσσαλονίκης\nΠαράλληλα, σε λίγες ημέρες ξεκινάει και την πρώτη εσωτερική της πτήση η ιρλανδική χαμηλού κόστους αεροπορική εταιρεία Ryanair, η οποία με βάση της πλέον τα Χανιά θα πετάει και στη Θεσσαλονίκη, συνδέοντας έτσι απευθείας τις δύο πόλεις. Παράλληλα, η Ryanair ενισχύει τα δρομολόγια από τις δύο πόλεις από και προς το εξωτερικό, με οικονομικά εισιτήρια προσελκύοντας περισσότερους ξένους επισκέπτες προς τη χώρα μας.\nΟι αεροπορικές εταιρείες της περιφέρειας\nΕν τω μεταξύ, σταδιακή αλλά σταθερή ανάπτυξη γνωρίζουν και οι μικρότερες περιφερειακές αεροπορικές εταιρείες, που προσφέρουν απευθείας πτήσεις από τις βάσεις τους προς την Αθήνα ή άλλα περιφερειακά αεροδρόμια, ακόμη και προς το εξωτερικό.\nΑπό τη Θεσσαλονίκη με την Astra Airlines\nΈτσι, από τη Θεσσαλονίκη πετάει η Astra Airlines, συνδέοντας τη συμπρωτεύουσα με τη Χίο, Σάμο, Καλαμάτα και Κέρκυρα, ενώ από Αθήνα έχει ένα δρομολόγιο προς τη Σητεία. Επιπλέον, προσφέρει και πτήσεις τσάρτερ προς Ρωσία και Ουκρανία.\nSky Express και Minoan Air με βάση το Ηράκλειο\nΤο Ηράκλειο έχουν τη βάση τους η Sky Express και η Minoan Air. Η πρώτη άνοιξε τα φτερά της το 2005 και έχει κάνει έντονη την παρουσία της την τελευταία 3ετία, ιδιαίτερα στις άγονες γραμμές. Συγκεκριμένα εξυπηρετεί τις άγονες γραμμές του Ιονίου στα νησιά Λευκάδα (Άκτιο), την Κεφαλλονιά , την Κέρκυρα και την Ζάκυνθο και πρόσφατα οι προορισμοί του Ιονίου ενώνονται με τα Κύθηρα. Επίσης εξυπηρετεί και τις άγονες γραμμές Θεσσαλονίκη –Σκύρο –Θεσσαλονίκη.\nΤέλος, εκτελεί τα δρομολόγια στις άγονες γραμμές Αθήνα-Κοζάνη-Αθήνα & Αθήνα –Καστοριά –Αθήνα αλλά και στο ανατολικό Αιγαίο, συνδέοντας τα νησιά της Ρόδου , Σάμου, Χίου, Λήμνου και Μυτιλήνης. Άλλες συνδέσεις με άγονες γραμμές που πραγματοποιούνται είναι το Σητεία –Πρέβεζα και το Σητεία –Αλεξανδρούπολη καθώς και η αεροπορική σύνδεση Θεσσαλονίκη –Λήμνος –Ικαρία.\nΑπό το καλοκαίρι του 2010 ξεκίνησε και τις πτήσεις από Ηράκλειο προς Αθήνα, ενώ πρόσφατα άνοιξε το δρομολόγιο από Χανιά για Κύθηρα. την Κρήτη με τα Κύθηρα. Το δρομολόγιο Ηράκλειο - Ρόδος είναι πλέον καθημερινό, εξυπηρετώντας χιλιάδες επιβάτες\nΌσο για την Minoan Air προσφέρει δρομολόγια από το Ηράκλειο προς Ρόδο, Κω και Μυτιλήνη.\nAegean Airlines και Olympic Air ενισχύουν την παρουσία τους\nΜπροστά σε αυτές τις εξελίξεις οι δύο βασικοί αεροπορικοί μεταφορείς της χώρας, Aegean Airlines και Olympic Air δεν μένουν με σταυρωμένα τα χέρια. Οι δύο εταιρείες βρίσκονται στη δεύτερη απόπειρα συγχώνευσής τους, ώστε να μην αλληλεπικαλύπτουν τις δραστηριότητές τους. Στο ενδιάμεσο η Aegean σε συνεργασία με τον Διεθνή Αερολιμένα Αθηνών, προχώρησαν σε μία κοινή προσπάθεια για την ενίσχυση της Αθήνας ως προορισμού,. Ο αερολιμένας προχωρά στην ενίσχυση του προγράμματος κινήτρων που προσφέρει, ενώ η Aegean ενισχύει την παρουσία της αυξάνοντας από 20 σε 28 τα τακτικά δρομολόγια που καλύπτει μέσω αυτού.\nΟι νέοι προορισμοί που θα εξυπηρετεί είναι: Γενεύη, Μάντσεστερ, Λυών, Κίεβο, Μπακού, Βερολίνο, Βαρσοβία και Αγία Πετρούπολη.\nΣύμφωνα με τον αντιπρόεδρο της Aegean, Ευτύχη Βασιλάκη, υπάρχουν οι δυνατότητες να διατηρηθεί το 50% των πτήσεων και τη χειμερινή περίοδο, ωστόσο, τόνισε, αυτό θα κριθεί από την εμπορική επιτυχία που θα έχουν τα δρομολόγια.\nΕπιπλέον, η Aegean προχωράει και στην ενίσχυση της παρουσίας της στα περιφερειακά αεροδρόμια, όπως έκανε πρόσφατα και με το αεροδρόμιο της Καλαμάτα, εγκαινιάζοντας για διεθνείς πτήσεις προς 9 προορισμούς σε 5 χώρες.\nΤελευταία τροποποίηση στις 10:04 - 15 Μαρ 2013


Από την Αναστασία Φιρτινίδου και το Γιάννη Μιχαλόπουλο, Γ3\nΜερικές γενικές πληροφορίες για τις μαθησιακές δυσκολίες θα ήταν χρήσιμες για όλους μας.Ο όρος «Μαθησιακές Δυσκολίες», όταν τίθεται ως διάγνωση, είναι πολυσήμαντος Σύμφωνα πάντως με έναν ευρέως αποδεκτό από την επιστημονική κοινότητα ορισμό, “οι μαθησιακές δυσκολίες είναι ένας γενικός όρος που αναφέρεται σε μια ανομοιογενή ομάδα διαταραχών οι οποίες εκδηλώνονται με σημαντικές δυσκολίες στην πρόσκτηση και χρήση ικανοτήτων ακρόασης, ομιλίας, ανάγνωσης, γραφής, συλλογισμού ή μαθηματικών ικανοτήτων.\nΟι πιο συνηθισμένες μαθησιακές δυσκολίες: δυσλεξία με συμπτώματα δυσκολίες στην ανάγνωση, στην γραφή και στα μαθηματικά, δυσαριθμησία με συμπτώματα δυσκολίες στην τέλεση απλών μαθηματικών πράξεων, αδυναμία συγκράτησης πρόσφατων μαθηματικών θεμάτων κ.α., δυσγραφία με δυσκολίες στη γραφή, παραμορφώσεις και λάθη. Υπάρχει βέβαια η υπερκινητικότητα, η διαταραχή ελλειμματικής προσοχής, ήπιες μορφές αυτισμού, το σύνδρομο Asperger και πολλές άλλες μορφές δυσκολιών.\nΠαρά την πληθώρα των μελετών όμως από διακεκριμένους επιστήμονες, που επιδιώκουν να φωτίσουν τις ποικίλες πλευρές του θέματος από διαφορετικές θεωρητικές προσεγγίσεις, οι έννοιες αυτές συνεχίζουν σε μεγάλο βαθμό να προκαλούν αμφισβήτηση, διαμάχες και αντιπαραθέσεις. Η φύση, το εννοιολογικό πλαίσιο, η ορολογία, ο εντοπισμός, η ανάπτυξη, η συχνότητα εμφάνισης, η πρόγνωση και η αντιμετώπιση των μαθησιακών δυσκολιών εξακολουθούν να αποτελούν πρόκληση για τους ειδικούς.\nΠηγές: Βικιπαίδεια και άλλες διαδικτυακές πηγές\nΓια περισσότερες και πιο εξειδικευμένες πληροφορίες μπορούμε να συμβουλευτούμε τις ιστοσελίδες:\nΠτυχιακή εργασία στις μαθησιακές δυσκολίες\nΔΕΠ-Υ και Σύνδρομο Asperger


Βλέπουν τις εξετάσεις από το… internet • Ιατρικά Νέα\nHome / Ειδήσεις / Βλέπουν τις εξετάσεις από το… internet\nΤο Βενιζέλειο συνεχίζει να πρωτοπορεί σε πανελλαδικό επίπεδο δίνοντας τη δυνατότητα στους ασθενείς να ενημερώνονται για τα αποτελέσματα των εξετάσεών τους από τον υπολογιστή τους, χωρίς να χρειάζεται να πηγαίνουν ξανά στο νοσοκομείο.\nΗ διοίκηση του νοσοκομείου αναφέρει: “Για την ασφαλέστερη εξυπηρέτηση του πολίτη χωρίς άσκοπες μετακινήσεις και σπατάλη χρόνου, άλλη μια καινοτόμος υπηρεσία, παράλληλα με τη δυνατότητα ηλεκτρονικής κράτησης επίσκεψης, είναι διαθέσιμη στους πολίτες στο Βενιζέλειο Νοσοκομείο. Πρόκειται για την ηλεκτρονική υπηρεσία απομακρυσμένης προβολής/εκτύπωσης (μέσω internet) των διαγνωστικών εξετάσεων των εξωτερικών ασθενών.\nΟ πολίτης μπορεί πλέον μέσω πιστοποιημένης και κρυπτογραφημένης σύνδεσης, να τυπώσει τα αποτελέσματα των εξετάσεών του χωρίς να χρειάζεται να ξανάρθει στο νοσοκομείο μας.\nΩς τώρα ο ασθενής, μετά την κατάθεση του αίματος ή των ούρων του, έπρεπε να περιμένει από 3 ώρες, αν οι εξετάσεις έβγαιναν αυθημερόν, ως και μια εβδομάδα, οπότε έπρεπε να ξανάρθει για να εκτυπωθούν και να τις παραλάβει. Με την εν λόγω ηλεκτρονική υπηρεσία ο πολίτης δεν χρειάζεται ούτε να περιμένει, ούτε να ξανάρθει για να παραλάβει τις εξετάσεις του. Αρκεί να μπει στο site του Βενιζελείου Νοσοκομείου και να ακολουθήσει τις αναλυτικές οδηγίες -απαιτείται ΑΜΚΑ, σωστός αριθμός κινητού τηλεφώνου (όπως έχει καταχωρισθεί στο πληροφοριακό σύστημα του νοσοκομείου) και ένας κωδικός (κωδικός περιστατικού) που δίδεται στον ασθενή σε κάθε παρακλινική εξέταση”.\nΟπως σημειώνεται, για πρώτη φορά σε ελληνικό νοσοκομείο είναι δυνατή η παραλαβή αποτελεσμάτων βιοπαθολογικών εξετάσεων εξωτερικών ασθενών μέσω της ιστοσελίδας του νοσοκομείου από τον προσωπικό υπολογιστή του κάθε εξεταζόμενου με απόλυτη ασφάλεια, ευκολία και ταχύτητα, χωρίς την αναγκαιότητα παραμονής ή επιστροφής του στο νοσοκομείο. Η διαδικασία είναι απλή και γρήγορη.\nΑπαραίτητη προϋπόθεση για να δείτε τα αποτελέσματα των εξετάσεών σας είναι:\n– Να έχετε καταγραφεί σε οποιοδήποτε νοσηλευτικό ίδρυμα στην Κρήτη, ώστε να έχουν καταχωρισθεί το ΑΜΚΑ και το κινητό σας τηλέφωνο.\n– Να έχετε δίπλα σας το κινητό τηλέφωνο, του οποίου το νούμερο έχει καταχωρισθεί στο πληροφοριακό σύστημα του νοσοκομείου.\n– Να γνωρίζετε τον κωδικό περιστατικού μέσω του οποίου έγιναν οι εργαστηριακές εξετάσεις σας, ο οποίος σας έχει δοθεί κατά την επίσκεψή σας στο νοσοκομείο.\nΜε την καταχώριση των παραπάνω στοιχείων μέσω της ιστοσελίδας του νοσοκομείου (πιστοποίηση χρήστη), αποστέλλεται στο κινητό σας τηλέφωνο sms, με τον κωδικό που απαιτείται για να «ξεκλειδώσει» και να καταστήσει διαθέσιμα τα αποτελέσματα των εργαστηριακών εξετάσεων. Τα οφέλη είναι πολλαπλά τόσο για τον επισκέπτη (αποφυγή πολύωρων αναμονών, εκνευρισμού, άσκοπων μετακινήσεων), όσο και για τον φορέα (εξοικονόμηση ανθρώπινων πόρων αλλά και υλικών με μειωμένες εκτυπώσεις).\nΗ συγκεκριμένη υπηρεσία αφορά μόνο τα αποτελέσματα εξωτερικών ασθενών και μόνο για τα εξής εργαστήρια: αιματολογικό, βιοχημικό, ανοσολογικό – ορμονολογικό, μικροβιολογικό, ιολογικό.\nΤα αποτελέσματα εργαστηριακών εξετάσεων εξωτερικών ασθενών είναι επικυρωμένα, όπως καταχωρίσθηκαν στο πληροφοριακό σύστημα του νοσοκομείου.\nΕιδήσεις ΥΥΚΑ\t2018-04-06\nΕπόμενο Προσλήψεις στην Υγεία: Εγκρίθηκαν 83 θέσεις μόνιμων γιατρών σε νοσοκομεία και Κέντρα Υγείας


Μικρό update το επόμενο Android | unregistered.gr\nTags: android, Android Jelly Bean, google, smartphones, tablets\nΠεριμένατε πως σύντομα θα βλέπαμε την 5η έκδοση του Android; Οι ενδείξεις μας διαψεύδουν – και δείχνουν πως θα μείνουμε για λίγο ακόμη στη σειρά 4.\nΌποιος περίμενε πως η επόμενη έκδοση του Android θα είναι η 5η, μάλλον θα απογοητευτεί: όλα δείχνουν πως σύντομα θα δούμε ένα update του είδους… 0.x – με άλλα λόγια, το επόμενο Android δεν θα είναι μια μεγάλη, διαφορετική από όσα γνωρίζαμε μέχρι σήμερα, κοσμοσυνταρακτική έκδοση με τεράστιες αλλαγές από τις υπάρχουσες, αλλά απλά η επόμενη έκδοση σε σχέση με ό,τι ήδη γνωρίζουμε, με μικρές προσθήκες, βελτιώσεις και τροποποιήσεις. Με άλλα λόγια, το Android 4.3 Jelly Bean.\nΟι σχετικές ενδείξεις προέρχονται από πολλές και διαφορετικές πηγές, και έτσι δεν θα… εμβαθύνουμε σε αυτές. Με μια μικρή αναζήτηση στο Internet, πάντως, θα δείτε πως έχουν αρχίσει να… ξεπηδούν σαν μανιτάρια πληροφορίες που δείχνουν π.χ. αναφορές στο επόμενο update που έχει αριθμό 4.3, κωδικό JWR23B (όπου J το Jelly Bean, το ψευδώνυμο της υπάρχουσας έκδοσης) κ.λπ.\nΦυσικά, τα παραπάνω δεν σημαίνουν πως δεν θα δούμε σημαντικές αλλαγές και τροποποιήσεις, απλά πως αυτές δεν δημιουργούν, στο σύνολο τους, ένα λειτουργικό σύστημα που θα είναι πολύ διαφορετικό από ό,τι ήδη γνωρίζουμε – π.χ. όπως οι διαφορές που είχαμε δει ανάμεσα στις εκδόσεις 2 και 3 του Android, ή της δεύτερης έκδοσης σε σχέση με την 1η (που πολλοί τη θεώρησαν… beta από πλευράς της Google).\nΑπίστευτα λεπτοί δίσκοι από την Seagate για... smartphones και tablets;!


Οι επιχειρηματίες που επωφελήθηκαν από τους Ναζί - Kifisia-Life\nΟι επιχειρηματίες που επωφελήθηκαν από τους Ναζί\nΤο «Ναζί δισεκατομμυριούχοι», είναι ένα νέο βιβλίο, του Ντέιβιντ Ντε Γιονγκ, πρώην δημοσιογράφου του Bloomberg, το οποίο ερευνά το πώς οι πλουσιότερες επιχειρηματικές δυναστείες της Γερμανίας έφτιαξαν περιουσίες βοηθώντας ή υποκινώντας τον Αδόλφο Χίτλερ.\nΟκτώ δεκαετίες αργότερα, το βιβλίο εξετάζει τον τρόπο με τον οποίο οι άνθρωποι αυτοί εξακολουθούν να αποφεύγουν τον εξονυχιστικό έλεγχο, σε ένα έθνος που προσπαθεί να αντιμετωπίσει το καταστροφικό παρελθόν του.\n«Αυτό που μου έκανε εντύπωση είναι ότι πρόκειται για μια χώρα που γνωρίζει τόσο πολύ την ιστορία της, με πολλούς τρόπους, αλλά φαινομενικά οι πιο ισχυροί οικονομικά δρώντες δεν ασχολούνται με αυτό», λέει στον Guardian ο 35χρονος συγγραφέας. «Αυτός ήταν ο λόγος που έγραψα το βιβλίο. Είναι ένα επιχείρημα υπέρ της ιστορικής διαφάνειας».\nΟ πρώην δημοσιογράφος εξετάζει στο βιβλίο του γερμανικές εταιρείες που κατέχουν ζυθοποιίες, οινοπαραγωγούς αλλά και ορισμένες διάσημες αμερικανικές εταιρείες, όπως η Krispy Kreme και η Pret A Manger. Ρίχνει ωστόσο αρκετό φως σε κατασκευαστές αυτοκινήτων, όπως η BMW και η Porsche, που τροφοδότησαν το μεταπολεμικό «οικονομικό θαύμα», όπως σημειώνει ο Guardian.\nΟ Ντε Γιονγκ υποστηρίζει πως η άνοδος των Ναζί μπορεί αρχικά να αντιμετωπίστηκε με σκεπτικισμό και περιφρόνηση από πολλούς επιχειρηματίες, ωστόσο ορισμένοι ανακάλυψαν πως θα μπορούσε να τους αποφέρει κέρδη.\nΟ Φέρντιναντ Πόρσε έπεισε τον Χίτλερ να βάλει το μοντέλο «Beetle» της Volkswagen στην παραγωγή. Η εταιρεία άλλωστε άνθισε κάτω από τον γιό του, Φέρι, ο οποίος εθελοντικά μπήκε στα SS, έγινε αξιωματικός και είπε ψέματα γι’ αυτό για το υπόλοιπο της ζωής του.\nΜια άλλη περίπτωση, είναι ο μεγιστάνας του χάλυβα, του άνθρακα κα τον όπλων Φρίντριχ Κλικ, ο οποίος καταδικάστηκε στη Νυρεμβέργη για χρήση καταναγκαστικής εργασίας, χρηματοδότηση των SS και λεηλασία ενός εργοστασίου. Απελευθερώθηκε το 1960 και τελικά έγινε μέτοχος της Daimler-Benz, του τότε μεγαλύτερου κατασκευαστή αυτοκινήτων στη Γερμανία. Το 1985, η Deutsche Bank αγόρασε τον όμιλο Flick, μετατρέποντας τους απογόνους του σε δισεκατομμυριούχους.\nΌπως σημειώνει ο Guardian, ίσως κανείς δεν αποδίδει καλύτερα τους ισχυρισμούς του Ντε Γιονγκ, από τον Γκύντερ Κουάντ και τον γιό του Χέρμπερτ, μέλη του ναζιστικού κόμματος και «πατριάρχες» της οικογένειας που κυριαρχεί τώρα στον όμιλο της BMW.\nΟ Χέρμπερτ Κουάντ είχε την ευθύνη για τα εργοστάσια μπαταριών στο Βερολίνο, όπου χιλιάδες άνθρωποι εξαναγκάστηκαν σε εργασία, συμπεριλαμβανομένων εκατοντάδων γυναικών από στρατόπεδα συγκέντρωσης. Απέκτησε εταιρείες κλεμμένες από Εβραίους στη Γαλλία και χρησιμοποίησε αιχμαλώτους πολέμου. Δημιούργησε επίσης κι ένα στρατόπεδο συγκέντρωσης στην κατεχόμενη από τους Ναζί Πολωνία.\nΟ Γκύντερ Κουάντ, όταν ήταν 37 χρονών και χήρος, γνώρισε και παντρεύτηκε μια 17χρονη, την Μάγδα Φριεντλάντερ, κάνοντας ένα παιδί μαζί της. Μετά το διαζύγιό τους, εκείνη παντρεύτηκε τον υπουργό προπαγάνδας των Ναζί, Τζόζεφ Γκέμπελς, με τον οποίο δολοφόνησαν τα 6 παιδιά τους, πριν αυτοκτονήσουν το 1945.\nΜετά τον πόλεμο, ο Γκύντερ συνελήφθη, όντας ύποπτος για συνεργασία με τους ναζί, ωστόσο τελικά αθωώθηκε, αφού ισχυρίστηκε ψευδώς πως ο Γκέμπελς τον ανάγκασε να συμμετέχει. «Ο Γκύντερ Κουάντ έγινε ένας από τους πιο επιτυχημένους βιομήχανους της ναζιστικής Γερμανίας», δηλώνει ο Ντε Γιονγκ, ο οποίος ερευνά αυτές τις οικογένειες εδώ και μια δεκαετία. «Ήταν ήδη πάρα πολύ πλούσιος, πριν ο Χίτλερ αναλάβει την εξουσία. Αυτό το χρησιμοποίησε μετά τον πόλεμο για να πει πως “ήμουν θύμα δίωξης. Διώχθηκα από τον Τζόζεφ Γκέμπελς και την πρώην σύζυγό μου».\nΟ γιός του, κληρονόμησε τεράστιο πλούτο από τον πατέρα του και έσωσε τη BMW από την πτώχευση, ενώ έγινε και ο μεγαλύτερος μέτοχός της. Δύο από τα παιδιά του, ο Στέφαν Κουάντ και η Σούζαν Κλάτεν, είναι πλέον η πλουσιότερη οικογένεια της Γερμανίας, διαθέτοντας σχεδόν πλειοψηφικό έλεγχο της BMW, συμμετοχή σε φαρμακευτικές και τεχνολογικές εταιρείες και συνολική περιουσία 38 δισεκατομμύρια δολάρια.\nΤο ενδιαφέρον είναι, όπως σημειώνει ο Guardian, πως αυτοί οι άνθρωποι μνημονεύονται για τη μετατροπή της Γερμανίας σε μεγάλη οικονομική δύναμη, με κτίρια, ιδρύματα και βραβεία που φέρουν τα ονόματά τους. «Οι σκελετοί που υπάρχουν στη ντουλάπα δεν είναι μυστικό», αλλά κανείς δεν ασχολείται.\nΩστόσο, ο Ντε Γιονγκ σημειώνει πως έχουν γίνει κάποια μικρά βήματα προς την επικράτηση της διαφάνειας, ωστόσο σημαντικές λεπτομέρειες συνήθως παραλείπονται. Στην προσπάθειά του να πάρει συνέντευξη από κάποιο μέλος της οικογένειας, κατάφερε να επικοινωνήσει μόνο με κάποιον κληρονόμο στο Λονδίνο, ο οποίος του είπε πως «γιορτάζετε τις επιχειρηματικές επιτυχίες αυτών των “σωτήρων”, αφήνοντας έξω το γεγονός ότι έχουν διαπράξει εγκλήματα πολέμου».\n«Ποτέ δεν πήρα μια απάντηση, εάν αυτό συμβαίνει επειδή φοβούνται ότι θα έβλαπτε τα κέρδη τους ή τις τιμές των μετοχών τους, το να είναι δηλαδή διαφανείς όσον αφορά το παρελθόν τους, ή αν αντλούν ολόκληρη την ταυτότητά τους από τις επιτυχίες που είχαν οι πατέρες και οι παππούδες τους, και με το να είναι διαφανείς, αποκηρύσσουν την ταυτότητά τους. Πιθανώς είναι ένας συνδυασμός των δύο», ισχυρίζεται ο συγγραφέας του βιβλίου, τονίζοντας πως οι οικογένειες αυτές τείνουν να βασίζονται στο αίσθημα της «συλλογικής ενοχής», ωστόσο το ζητούμενο είναι η ιστορική διαφάνεια.\nΤελευταία τροποποίηση στιςΚυριακή, 22 Μαΐου 2022 08:50\nΠερισσότερα σε αυτή την κατηγορία: « Περιοχή παρασυρόμενου πάγου. Πώς η ανθεκτική στον πάγο πλατφόρμα του Βόρειου Πόλου αλλάζει τις πολικές επιστήμες Η Φινλανδία και ο Φιδέλ Κάστρο »